
Szül. Kissolymosi Gyergyai Anna. 
(1839—1931.) 


Néhai nagy püspökünk özvegye 1931. november 15-én, élete 
92-ik, özvegysége 4-ik évében az Úrban csendesen elhunyt. Teme- 
tése az unitárius templomból, Kolozsvár város magyarságának nagy 
részvéte mellett folyt le. A temetési szertartást Dr. Boros György 
püspök végezte, ki a nagy halott koporsója mellett ezeket mondotta : 

Isten, életnek és halálnak egyedüli hatalmas Ura, e gyászos 
óra fájdalmas érzéseitől áthatva, Hozzád emeljük szívünket, sza- 
vunkat és könyörögve kérünk, légy velünk atyai segedelmeddel, 
hogy a mi végső tisztességtételünk méltó legyen a Te kegyes és 
buzgó szolgálóleányodhoz, a mi főpásztorné nagyasszonyunkhoz, 
kinek gyászravatala körül egybegyűltünk. Ámen. 


kj 


,Áldjad én lelkem az Urat 

És el ne feledkezzél sok jótéteményéről", 
mert nagy és kegyes dolgot cselekedett az Úr, a mi Istenünk, a mi 
drága halottunkkal, akit megáldott gyönyörüséges, szép, hosszú 
élettel, életében boldog megelégedéssel és népes, nagy családja 
há szeretetével. é 

És most emelkedj gyors szárnyadra Emlékezet és szállj, szállj 

vissza oda, hol egy. zsenge, szép leány szive remegve reszket, 
mert az ő választottja túl bérceken, hegyeken, országokon, vizeken, 
az idegen világok háborgó örvényei között járva, talán el fog 
veszni, vissza sem tér soha. A féltő aggodalom megmentette a deli 
ifjut és az egymásra talált két szív, megkezdette azt a földi pályát, 
amely homlokukra tűzte a házasélet ezüst-, arany- és gyémánt- 
koszoruját. 

Milyen hosszú, milyen változatos és mégis milyen boldog 
életpálya, mert a hűséges szeretet értékes gyümölcsei : a gyermekek 
gyönyörű családi kört varázsolnak belé. Milyen igazságos és szép 
megosztás kettőjük között: 3 fiú, 3 leány. És a családdal együtt 
nő a gond, de fokozódik a boldogság, mert mindenike ép, szép 
és igéretes. Gyergyai Anna egy nagy városban a legboldogabb 
anya, mert mig ő szép gyermekekkel, férje szünetlenül fokozódó 
dicsőséggel ékesiti a család nevét. Ha betekintettetek a papi házba, . 
egy élénk gyereksereg fogadott. Ha megjelentetek itt, e templom- 
ban, fenn a pásztor Isten házát, lenn a család a gyülekezetet 
ékesíti egy emberi élet számára kimért, hosszú életen át. 

Ha volt okunk bámulva gyönyörködni Ferencz Józset életé- 
ben, annál inkább éltepárjáéban, mert az ő gondja, az ő türelmes 
kitartása és féltő szeretete életerőt vitt a féltve őrizett tössásztóstll 

Ez a megosztott, kettős élet vált valóra az emberi kor leg- 
végső határáig. És nyomon kisérő jutalma a boldogság, mert ők 
így imádkoztak: , Szegénységet, avagy gazdagságot ne adj nekem, 
Uram, hanem táplálj engem hozzám illő eledellel". 

Hisz voltak nem szeretem napok, gyásszal boritott esztendők, , 
mert Isten meglátogatja, akit szeret. Mégis a mi drága halottunk 
mindig vallásos, keresztény türelemmel viselt minden próbatételt, , 
mert tudta, hogy ha Isten sujtól. meg is vigasztal! 

Mennyi bölcsesség, mennyi jóság, mennyi szeretet egy nőben, , 
ha anya és papné! 

Lám, ha szárnyra kél a gyereksereg, ő kimegy és keresi az: 
árvát, az özvegyet, a szegényt, mert életéhez tartozik az adakozás, , 
a jóság, mert neki mindig szeretni kell. ; 

A mi nagy halottunk sok szépet, sok jót tett, sok csapást! 
elviselt és megbocsátott, csak egyet nem tudott elviselni : az utolsót, , 
a legnagyobbat, a hitestárstól, az ő Józsijától való elválást. Ha igaz, , 
hogy a hosszú házas élet két testben egy lelket teremt, a mi ha-. 
lottunk életében ennél is több történt, mintha teste is, élete is; 
eggyé olvadott volna az Övével! í 

Ama szomorú február 19. óta Gyergyai Anna már többé nem ! 
volt köztünk, földiek között, hanem Vele, kit mindig oly határtalan ; 
hűséggel szeretett. 

Ime, elkövetkezett, mire olyannyira vágyott. A szem lezárúlt, 


a sziv elnémult, a lélek elszállt s bizonnyal már rátalált arra, ki 
ott túl reá várt. 

Jőjjetek hát gyermekei, unokák, dédunokák s ti rokonok, ba- 
rátok és egész gyülekezet, mondjunk hálaimát érette a mi 
Istenünknek : 

Szerető, jó és boldog Isten, aki jobb kezedben tartod az 
ember élete fonalát, aki intézed e világ folyását: előttéd alázattal, 
hálaadással és gyermeki tisztelettel hajtjuk meg szivünket és tér- 
dünket, mert nagy és csodálatos dolgot végeztél egy család életé- 
ben. Ki tudná kibeszélni mindazt a szépet és jót, ami a Te atyai 
akaratod szerint, ebben a mi főpásztori családunkban az életnek 
oly hosszu során végig valóra vált. 

Mi e pillanatban azért kivánunk hálát mondani nagy neved- 
nek, hogy e mi szeretett és tisztelt nagyasszonyunknak adtál anyai 
szivet, női hűséget, emberbaráti jóságot és benned bizó kegyes- 
séget. 

7 Sirnunk kellene, mert ime bucsuzunk, árván, elhagyottan ma- 
radunk, de nem, óh ne nyiljon panaszra az ajak, midőn csak há- 
laadás és köszönet méltó azért az életért, mely immár a 92-ik 
esztendőben e földi téreken örökre bezárult. 

Köszönjük neked Égi Hatalom a hűséges, a mintaszerű, a 
nagyszivü hitestársat. Köszönjük neked a mindig türelmes, mindig 
jó édesanyát. Köszönjük neked azt a nőt, azt a püspöknét, aki 
csak szeretni tudott, akit csak szeretni, csak tisztelni és becsülni 
lehetett. Köszönjük azt az édesanyát, aki nekünk, mellette maradott 
gyermekeinek, megengedte azt a boldogságot, hogy élete utolsó 
leheletéig hűséggel, kitartással, panasztalan ajakkal gondozhattuk, 
ápolhattuk. Jól esett lelkünknek, hogy az anyai szeretetet gyer- 
meki szivünk odaadó hűségével viszonozhattuk. Oh be boldogok 
voltunk, hogy anyai nagy szeretetét végül meghálálhattuk. 

Nyugodt szívvel, a Te isteni akaratod előtt meghajolva, im 
elbocsájtjuk hosszú útjára, örök nyugovóra. Mi, gyermekei, unokái 
és dédunokái, egy szivvel, egy hálás szeretettel fogjuk ápolni drága 
emlékét és ha sorsunk távol tart, szívünk virágait fogjuk küldeni 
kedves sirja, közös drága sirjok fölé. 

Istenünk, Te ajándékoztad meg az ő jó szivével ezt a szegény 
világot, kérünk, adj egy vigaszsugárt szívünkbe, hogy Te atyai jó- 
ságoddal pótolni fogod a mi veszteségünket az ő emlékének jóté- 
konyan ható köztünkmaradásával. 

Vajha mindnyájan megtanulnók az ő élete példájából, hogy 
igaz boldogság csak a földi családban és mennyei üdvösségben 

található a földi ember számára. Vajha szivünk táblájára véshetnők : 
emlékeztetőül, hogy a hit boldogító ajándéka, legféltettebb kincsf) 
földi életünknek. 

Mindazért a drága kincsért, ami kedves halottunk életébet, 
nekünk ajándékképen adatott : i 


,Áldjad én lelkem az Urat i 
És el ne feledkezzél sok jótéteményéről." t ; 
Amen. 


A sirnál. j 


, Boldogok a halottak, kik az Úrban halnak meg." Boldognak 
hiszünk Tégedet, nagy halottunk, mert az Úr színe előtt jártál egész 
életedben és végül elnyerted az életnek koronáját, a hosszu életet 
a megelégedést, mely csak a kegyeseknek igaz osztályrésze. Bol- 
dognak mondunk azért, mert eljutottál ide, ahol a te jó férjed várt 
Reád, hogy itt, a csendes sirban, együtt folytassátok az örök életet, 
amely a kegyeseknek jutalmul igértetett. Ezek a reménységet zöl- 
delő, magas fák biztatólag intenek felénk, hogy amit az Úr adott, 
azt ő visszafogadja és az ember lelke a tökéletesség honába VISSZ 
száll az égi Atyához. 

Mi, földi halandók, a mi gyarló eszközeinkkel biztosítani 
igyekeztünk számotokra azt, amit a szeretet, a tisztelet, a hála és. 
a kegyelet elvárhatott tőlünk. Ez a szilárd kő-oszlop, melyen a fő- 
pásztor neve aranybetükben tündököl, az idők végeztéig jele leszen 
annak is, hogy Ti nemcsak az életben, hanem a halál után is 
eggyek lenni kivántatok. Ez a kő, az ő természetes eredetiségében, 
legyen jele a mi változatlan szeretetünknek és kegyeletünknek. : 

Szeretetünk és tiszteletünk virágszálai díszitni fogják e  sir- 
hantot. Mi kérjük az égi Atyát, a miden hatalom Istenét, óvja meg. 
e szent helyet az emberek gonoszságától és adjon a Ti poraitoknak 
örök nyugalmat. 

Isten veled! Isten velünk ! Ámen. 


Dr. Boros György, 
püspök. 

Brassai, az unitárius. 


Brassai sokfelé ágazó tevékenysége közben talált magának 
alkalmat arra is, hogy a vallás kérdéseivel foglalkozzék. És ez 
nála egészen természetes is. Papi családból született. Első tanítója 
a kulturális előhaladás minden mozzanatára nagyon figyelmes édes 
atyja, aki jövedelmét és vagyoni viszonyait messze meghaladó mér- 
tékben áldoz régi, ritka és legújabb könyvekre. Az a szellemi kör- 
nyezet, melytől lelke első indításait kapta, nagyon alkalmas volt 
ilyen kérdések iránt való érdeklődése felkeltésére. "Tanársága ide- 
jéből nincs rá adatunk, hogy vallástannal behatóbban foglalkozott, 
azt tanított volna. De az a tanári kar, melybe belekerült, melynek 
körében napi foglalkozása lefolyt, mindennapi beszédtémaként ke- 
zelte a vallás kérdéseit s lehetetlen lett volna, ha akart volna is, e 
hatások alól szabadulni. Különben is egy felekezeti iskola tanári 
szobája nem az a hely, felvilágosodott, gondolkodó emberek köre 
nem az a társaság, melyben a vallási világnézet kérdései ne vol- 
nának a napi megbeszélések tárgyai. Később, mint iskolai fel- 
ügyelő-gondnoknak s a Dávid Ferenc-Egyesület elnökének nagyon 
sokszor nyilt alkalma, hogy a hit és vallás kérdéseiben nézeteit és 
meggyőződését kifejtse. 

Farkas Lajos, a római jog nagyhirű egyetemi tanára, Brassai 
egyik legőszintébben tisztelő híve, a temetői emlékszobra átadása 
alkalmával azt mondotta Brassairól, hogy hitét mindég egyformán 
bensőségesnek és őszintének találta anélkül, hogy az övét bán- 
totta volna. 

Brassai ismételten nyilatkozik unitárius voltáról, még pedig a 
büszkeség érzelmével. Mikor a buddhizmus tanításait ismerteti a 
Keresztény Magvető olvasóival, szembeállítva magát egyfelől más 
f.lekezetek híveivel, másfelől filozófiai irányok követőivel, önérzet- 
tel mondja, hogy mint unitárius legkevesebb előítélettel s legelfo- 
gulatlanabbul szólhat hozzá, mert nem fogja saját felekezete taní- 

tásait a buddhizmusba beleolvasni.) S habár érzi az unitárizmus- . 
nak társadalmi hátrányait, mégis nemcsak maga büszke és meg-! 
elégedett hitében, hanem hitfeleit is azzal biztatja, legyenek büsz-. 
kék arra, hogy olyan vallás hivei, amelynek legtöbb igénye lehet : 
arra, hogy a jövő vallása legyen. Szembeszáll azokkal, akik az 
unitárizmus keresztény mivoltát tagadni próbálják, kik közül a. 
katholikusokat még megérti, de a protestánsokat következetlenség- 
gel vádolja, mert saját lényegüket tagadják meg, mikor az unitá- 
rius protestantizmust nem ismerik el. 

Brassai szerint minden vallás lényeges alkotó része: a hit, a 
személyes istenség eszméje, a természetfelettiség és a kijelentés.) 

A hitet nem szűk teológiai értelmében veszi, hanem általános . 
ismeret-elméleti jelentőségében s szembeállítja a tudással. A tudás 
és hivés között nincs átmenet, nem is váltják fel egymást okvet- 
lenül. Hanem a viszony az közöttük, hogy ahol a tudás megszű- 
nik, ott kezdődik, de éles határvonallal elválasztva, a hivés. Ezt 
jelenti az a híres tétel: credo, guia absurdum est. Nem azt jelenti, 
hogy hiszem, mivel képtelenség. Hanem: hinnem kell, mert nem 
tudhatom. De az életben a két állapot sokszor együtt van. A tu- 
dásnak gyakran pótléka a hivés. A hivést pedig megerősíti a tudás.") 

Mi a tudás tárgya ? , Tudom, hogy vagyok, képzelek, okos- 
kodom és akarok ; tudom a nézlet- és gondolatformákat (űr, idő, 
ok), tudom jelen és volt érzelmeimet (fájdalom, éhség) ; tudom azt, 
amit mindezekből szorosan és kifogástalanul következtetek." Eny- 
nyit. Ami ezen kívül van, ,az már csak hivés lehet." Jelesen, amit 
csak beszéd következtében képzelünk vagy gondolunk, az nem 
tudás, hanem hivés. Ugy, hogy a hitnek nemcsak a vallásban, ha- 
nem az orvosi, sőt mathematikai tudományokban is helye van. 
Sőt, a hit mindenütt jelenvaló, nélkülözhetetlen, az emberi életből 
és természetből kiírthatatlan. A jövő vallásáról szóló előadásában 
a vallásból ki nem tisztítandó jellemvonásként épen azért nem em- 
lítette, mert természeténél fogva kiirthatatlan s említését ezért tar- 
totta szükségtelennek. Ezért csak tudatlanságnak, vagy épen rossz- 
akarat szüleményének mondja azt a vádat és ráfogást, hogy val- 
lásunk alkatából hiányoznék a hit s nélkülözhető és felesleges volna.9 


Brassai, az unitárius. 


1) Nézetek a vallás eszméjéről, 194 I. 
BILZON BAT 

j A meggyőződésnek két eleme van: a tudás és hivés. A kettő 
között általában nincs antagonizmus. Együtt kiegészítik, segítik 
egymást. De körülmények s alkalmazás igenis ellenségekké tehetik.) 
Hisz a személyes istenség eszméjében. Erre a hitre azonban 
nem személyes megélés útján, hanem filozófiai világnézete kiépi- 
tésének gyakorlati munkája közben jő. Filozófiai rendszerének tartó 
oszlopa az öntudatos ész. Ez az én az általános és egyetemes lé- 
lekállománynak azonos mivoltú kis paránya, része. Ezt a lélek- 
állományt a vallás istennek nevezte. Az Isten ez eszméje meg van 
minden vallásban, sőt filozófiai rendszerekben is, ahol pantheiz- 
mus nevet visel. Spinozát méltatlanul hozták rossz hirbe a maga 
pantheizmusáért, mert — mondja Brassai — ,ha az Isten minden- 
tudósága, mindenhatósága és mindenütt jelenvalósága tana nem 
pantheizmus, keressenek más szót a kifejezésére.?) Azonban lénye- 
ges különbség van a filozófusok és a Brassai pantheizmusa között. 
Amazok Istent és a világot azonosítják, ő istent és az emberi lel- 
ket; amazok monista, ő dualista alapon. Ami pedig a , személyes" 
jelzőt illeti, a személyiséget Istentől, mint öntudatos valóságtól 
megtagadni józanul nem lehet; de — s ezen fordul meg — a sze- 
mélyiség fogalmát nem szabad az emberi egyéniséggel korlátolt 
értelemben venni.?) 
Az istenség eszméjével szoros kapcsolatban áll a természet- 
felettiség eszméje. A deizmus és theizmus 18. százévi vitáira ve- 
zet vissza ez a kérdés. A 18. százév angol és francia deistái azt 
vallották, hogy az Isten a világegyetemen kívül és felülálló lény 
(supranaturalizmus). A világegyetem egy csodás tökéletességgel 
megalkotott gép, mely magától megy, az Isten felülről nézi 
e tökéletesen összehangzó működést és  törvényszerűséget s 
csak néha-néha lép közbe. Ilyenkor a csodák s egyéb ért- 
hetetlenségek szakítják meg a világtörténések oki összefüggését. 
Ezzel szemben a theisták az isten immanentiáját, a világban benn- 
létét hirdették, mely szerint az isten nem a világon kivül és felül, 
hanem a világban bennlevő lény, aki ma is folytonosan teremt. 
Brassai e kérdésben a deisták álláspontján áll. ,Az istenséget kell 
megtagadnia annak — aki a természetfelettiséget a babonával ösz- 
szevétve képtelenségnek állítja." 


1) Nézetek a vallás eszméjéről. 67 I. 
2)0Tor 925 
870430 

Brassai tehát e kérdésben a Leibniz-Wolff álláspontján áll, 
akik a felvilágosodás szellemi áradatában a személyes istenség 
fogalmában kapaszkodtak meg s nem láttak ellenmondást a józan 
ész és a supranaturálizmus tanításai között. I 

A supranaturálizmus tanának logikai következménye a csodák, 
a világtörténés oki összefüggésének koronkénti felfüggesztése. Bras- 
Sai ugyan kedvtelve vívja harcát Pater Didonnal, aki Jézus isten- 
ségét a proféciák és csodatételek segítségével bizonyítja s arra a 
végső eredményre jut, hogy sem a proféciák, sem a csodák Jézus 
istenvoltát nem bizonyítják. S ezekből érveket gyártani Jézus isten- 
sége mellett csak sofizmákkal és paralogizimusokkal lehet s csak 
azt lehet meggyőzni e tanítás igazságáról, aki már előre elfogulva 
hiszi azt. De a csodák tárgyalásánál Rousseau nézeteit fejtegeti, 
melyekkel egyetért s melyek szerint a csodák nem bizonyítékai 
kijelentésnek. i 

Arra a kérdésre pedig, hogy Isten tehet-e csodát, habozás 
nélkül feleli: tébolydába kellene zárni azt, aki azt felelné, hogy, 
nem. A másik kérdés : akar-e tenni? Erre elméletileg megfelelni 
lehetetlen. A tényekből kellene rá felelni s ez megint lehetetlen. . 
Aki azzal kérkedik, hogy csodákat tesz, csak annyit lehet neki 
megengedni, hogy nagyon rendkivüli dolgokat visz véghez. De 
tagadhatja-e valaki, hogy történnek rendkivüli dolgok a világon ? 
Aki bizonyos tárgyakat kimagyarázni nem bir (fakirok, spiritisták, 
médiumok, hipnotisták), az a természet rendjével ellenkezőknek, te- 
hát csodáknak tartja. A tudomány, a felfedezések a lehetőség hatá- 
rain untalan tágítanak úgy, hogy mi azokat a határokat nem is- 
merjük. A csodák pedig ezeken túllépnek: , Szóval, legyenek, ne 
legyenek csodák, a bölcs egy tényről sem bizonyosodhatik meg, 
hogy az-e vagy nem az."!) A csodákról való nézete egyezik 
Channingéval, aki különbséget tesz csoda és csoda között s a ke-. 
resztény vallás isteni eredetét épen a csodákkal véli bizonyít- 
hatónak. j 

Ez a kérdés átvezet minket az unitárizmus egyik legtöbb 
szenvedést és üldöztetést okozott tételére, a Jézus istenségének taga- 
dására. Brassai e kérdést fejtegetve úgy állítja fel a tételt, hogy. 
teológiai kérdés eldöntése céljából három biró elé folyamodhatunk.. 
Ezek: a hit, a tudomány és az emberi józan okosság. Kérdésünk-. 

; 

1) Nézetek a vallás eszméjéről. 174—175 I. Í 

. nél a két első egyoldalú, részrehajló s ezért azokhoz nem folya- 
. modhatunk. 

Egyedüli biróul a józan okosság marad meg. Ennek szavára 
. hallgatva ,azt valljuk, hogy Jézus nem isten". , Mi azt gondoljuk, 
. hogy egy isten küldötte, egy erkölcsileg tökélyes, egy tökélyes 
. erkölcsöt, Isten országát hirdető és tanítványaiért üldözést, kínzást, 
halált szenvedett ember buzgóbb hálát, mélyebb tiszteletet érdemel, 
igényel, élvez egész az imádás határáig (usgue ad aras), mint egy 
. devalvált s az egész emberfaj bűneivel terhelt, isten." Krisztust 
tiszteljük s tanításait híve, követve, vallva, jogosan nevezzük ma- 
. gunkat christianusoknak, keresztényeknek.) 

3 A kijelentést tagadják az evolutionisták. Brassai nem birja 
. felfogni, miért? A kijelentést csak az istenség teljes tagadásával 
. lehet tagadni. , Mert ha az állománynak, a pantheosnak külön ré- 
. szei kapcsolataikkal s egymásrahatásukkal egyéni öntudatot állít- 
hatnak elé, amint a Spinoza pantheismusa tanítja, valamennyiök 
összes működése hogy ne hozhatna létre általános öntudatot?" 
Látnivaló, hogy ez a ,kijelentés" nem a teológiai értelemben vett 
tan, hanem az isteni szellemnek a pantheismus szellemében tör- " 
ténő emanatioja. 

Brassai unitárius hitrendszerében különösen az erkölcs jut tel- 
jes jogához. Minden vallásnak lényeges alkotó eleme az erkölcsi 
elvek s áldásos hatása a gyakorlati élet erkölcsi javítása. Sőt a 
buddhizmust egyenesen erkölcsi elvek összegének mondja. Bras- 
sai világnézetének legerősebb oszlopa az erkölcs tisztasága. Néze- 
teinek összegét gulához hasonlítja, mely erős, mint a Sion hegye : 
alapja az öntudat, tetőpontja az akarat és testi erők között folyó 
küzdelem után előálló erény. Egyik cikkében?) a vallás és a tudo- 
mány dogmatikusait állítja szembe s azt mutatja ki, hogy mind- 
két tábor olyan tanokat hirdet, melyek veszélyeztetik az erkölcsi- 
séget. A vallás dogmatikusain a katholikusokat és kálvinistákat, 
a tudományéiín általánosságban a materiálistákat érti. Mikor a kath. 
dogmatizmus a teológiai ,bűnöket" tartja az emberek szeme elé, 
akkor nem az ember erkölcsi természetéből folyó motivumokat, 
hanem a pokol örök tűzétől való rettegtetést érvényesíti s ezzel 
nem sürgeti, ápolja és fejleszti, hanem elfojtja vagy legalább is 


1) Nézetek a vallás eszméjéről. 177—178 I. 
2) Félreértés. Ker. Magvető, 1870. 

háttérbe tolja a valódi erkölcsi érzéket. Aztán — kimondhatatlanul 
ártalmas a jezsuita morálnak az a pontja, hogy a cél megszente- 
síti az eszközöket. 

Nehéz Brassait ellenmondáson kapni rajta. De vele is meg- 
történik. A jezsuita erkölcstan amaz elvéről: finis sanctificat media, 
ellentétesen nyilatkozik. Melyik az igazi tudomány c. cikkében az 
eleven állatok boncolását sürgetők okoskodásáról azt állitja, hogy 
ez csak azt az elvet igazolná, ,amely a mi tudományunk szerint 
az erkölcstan codexében nem foglalhat helyet",!) Más helyt?) megint 
, az erkölcstannak a józan észt csömöröltető elferditésének mondja 
a ,jezsuita morál"-nak azt a leginkább közkézen forgó pontját, 
hogy a cél , megszentesiti az eszközt". Egyet-mást a hazugságról c. 
tanulmányában ezzel ellentétben így szól: , Pedig bizony, ha ama 
méltatlanul rossz hirű állitmány, ,a cél megszentesíti az eszközt", 
sok esetben érvényes, a hazugságban valóban az.""?) Ez ellentétes 
felfogást megmagyarázza a kérdésben elfogadott álláspontja: , sze- 
ressük, kövessük az igazságot, de csak akkor, ha ártatlan mind 
magában, mind világos következményeiben; de a hazugságtól se 


. iszonyodjunk, ha az biztosan és egyedül mentő, vagy valakinek 


rövidsége nélkül jöltevő eszköz." Másutt") megint bizonyos enged- 
ménnyel azt mondja az elvről, hogy a jó cél nem szentesit meg 
minden eszközt, 

Az erkölcstelenség egyik legtermékenyebb melegágya az egy- 
háztól parancsolt papi nőtlenség. Ilyen Augustinusnak az , isten 
ingyen kegyelméről" való tanítása, melyet Kalvin ,egy minden ra- 
tionalizmussal ellenkező dogmává alakított át." Az embernek a jó 
tettek végrehajtásában nincs semmi érdeme, mert minden a Krisz- 
tus érdeme. Az isten szabados önkénye szerint válogatja ki és nem 
a jó tettek következményeül, azt, hogy kinek tudja be. Igy az em- 
bernek se jó akarata, se jó tette nem biztosítja üdvözűlését, ha- 
nem csak Isten ingyen kegyelme. Nem érti, hogy lehet félig-med- 
dig a rationalizmusra épített vallásban tűrni az erkölcsiségnek oly 
mételyét, mint ez a dogma s csak abban lát némi szerencsét, hogy 
az emberek e tant nem teológiai . értelmében fogják fel, hanem 
egynek veszik a praedestinatiot a fatalismussal, még pedig nem 


1) Nézetek a vallás eszméjéről. 84. I. 

") Félreértés. Keresztény Magvető, 1870. 222. 1. 

5) Nézetek a vallás eszméjéről. 186. I. 

1) Fogadatlan prókátor. Keresztény Magvető, 1872. 191. I, 

arra nézve, amit akarnak és cselekszenek, hanem arra, ami törté- 
nik velök. 

De nemcsak a vallás, hanem a , tudomány" dogmatikusai, a 
materiálisták is veszélyeztetik az erkölcsiséget, midőn hirdetik a 
fatalizmusnak ázt a vészes alakját, mely szerint az ,akarat" puszta 
szó s valóban teljességgel nem létez. Az ember mindent csak mo- 
tivumokból cselekszik. Tehát az akarat semmi sem egyéb, mint 

a győző motivum vagy motivumok csoportja. Ezzel az erkölcsiség 

. merőben meg van szüntetve. Mert az erkölcsiség erényt és vétket 
tesz fel. Erényt vagy vétket betudás (imputatio) nélkül nem gon- 
dolhatni. Betudás felelősség, ez szabad akarat nélkül merő képte- 
lenség. Es így a szabad akarat tagadásával az erkölcsiség eszméje 
is el kell hogy enyésszék. 

A motivumok sorából ,az akaratot, mint egyik önálló és 
magában eredeti, független erőt" kihagyni a bűnök, elesők számá- 
nak szaporítása, az erkölcsi jó és rossz közti különbség elenyész- 
tetése nélkül nem lehet. 

Tehát a dogmatikusok és materialisták csupa félreértés- 
ből üldözik egymást, mert működésük, ha különböző útakon is, 
azon egy eredményre vezet. Ez pedig áz erkölcsiség veszélyez- 
tetése. 

Büszke és boldog, hogy az unitárius vallás tanaiból egyetlen 
gyenge fegyvert sem lehet kovácsolni az erkölcsügy ellen : , Unitá- 
rius atyámfiai pedig... örvendjenek, adjanak hálát érte az egy 
istennek, sőt legyenek egy kissé büszkék is azzal, hogy oly tant 
vallanak, melyből a legméltatlanabb kritikus sem tudna kikerekí- 
teni nemhogy bombát, de csak egy puskagolyócskát is, melyet 
amaz erőd — az erkölcsügy — ellen lehetne irányozni. És ha 
aminek el kell jőni, az erkölcsi vallás menyországa eljön, bízvást 
elmondhatjuk, hogy az unitárizmus vetette meg annak az alapját. 
És ha kevesen vagyunk, ha itt szegények vagyunk s ha a jelen 
viszonyok között nem számíthatunk anyagi támaszra, azért ne csüg- 
gedjünk, haném tanaink s ezekhez szabott életünk, a Krisztus igazi 
követése által éreztessük a világgal felekezetünk becsét és nélkü- 
lözhetetlenséget. " 

Brassai gondolkodásának önállóságát és eredetiségét kiválóan 
mutatja az az út, melyen az erkölcstan viszonytalan főelve meg- 
állapításához jut. A léleknek az az ereje, ami a külvilág működé- 
sében változást bír okozni, az akarat. Az akarat tehát erő. De erők 

a lesti érzelmek, vágyak, indulatok és szenvedélyek is, melyek egy- 
mással is, az akarattal is számtalanszor küzdenek. Ha az akarat 
és testi erők közötti küzdelemben az akarat győz, eredménye az 
erkölcsileg jó cselekedet. A küzdelem még akkor is erény, ha nem . 
végződik az akarat diadalával. Erény tehát a lelki és testi erők" 
közti küzdelem. Ez erkölcstani nézeteinek két hasznát emeli ki... 
Egyik az, hogy közvetlenül és csalhatatlanul tudott erőként az aka- 
ratot és vágyakat mutatja fel, melyeknek a természeti erők csak 
képei és hasonlatosságai. S ezzel a causalitas metafizikai kérdését 
is megoldottnak mondja; Másik az, hogy az erkölcstannak absolut, . 
viszonytalan elve van benne megállapítva. És ez nagy előny, mert 
az összes filozófusoknál hiába keres ilyen viszonytalan erkölcsi" 
elvet, nem talál. S a fennebbi fogalmazásban s csakis ebben , tu- Í 
lajdonítja magáénak", Amig a küzdés tart, az erény is tart. A. 
vágyak győzelmével a vétek áll be. De akármelyik győz, minthogy 
bármely tehetségünk sikeres működése gyönyörűséggel jár, jól esik I 
a cselekvőnek. Ebből pedig az következik, hogy a gyönyörűségre 
erkölcsi elvet alapítani nem lehet. , A valódi erénynek minden pél- 
dáiban felleljük az akarat és testi vágyak közti küzdelem eszmé- 
jét." Ez elv előnyei a többi felett: a) Az akarat. önkéntesen mű- 
ködik, rugalmas, fokozható, feszíthető; b) minden erényes csele- 
kedetre illik és alkalmazható ; c) nem parancsol, nem szab köte- . 
lességet, melyből hiányzik az önkéntesség s ennélfogva nem az 
erkölcstanba, hanem a jogtanba tartozik. Aki a kötelességet teszi 
az erkölcsiség alapjául, az az önkéntességet és felelősséget enyész- 
teti el, mely nélkül erkölcsiséget képzelni sem lehet; d) tisztáb- 
ban s kifogástalanabbul határozza meg a lelkiismeret tényét, amely 
nem egyéb, mint a vágy megtérése, ellenszegülésének megbánása 
s az akarat előtt való utólagos meghunyászkodása. 

Igy fejtegette erkölcstani főelvét 1893-ban megjelent Melyik 
az igazi tudomány c. értekezésében. Három évvel későbben, 1896- 
ban megjelent Az igazi positiv philosophia c. főművében, melyben 
nrendszere sarkalatos állítmányait" adja, természetesen újra vissza 
tér e kérdésre. És csodálkozással vesszük észre, hogy itt eltér ere- 
deti felfogásától. Első felfogása szerint ,az erény a lelki és testi 
erők közti küzdelem". Későbbi felfogása szerint: , erény az akarat 
győzelme a testi erőkön", A két meghatározásban nem az teszi a 
különbséget, hogy amott lelki erőkről, itt az akaratról van szó, 
mert Brassai szellemében itt a lelki erőkön az akaratot kell érteni, 

A különbség abban van, hogy amott a küzdelmet, itt a győzelmet 
állítja erénynek. Első fogalmazásában kifejezetten figyelmeztet arra, 
hogy a küzdelem akkor is erény, ha nem végződik az akarat dia- 
dalával. Első felfogásának az a metafizikai optimizmus az alapja, 
. hogy az akarat lényege szerint jó (akármit beszél is Schopenhauer). 
. Második felfogásában már óvatosabb. 

Lássuk csak! Az autokrata akarat tanácsadója a gondolkodás. 

Ennek a szavára hallgatva, az akarat a testi erők működéseit hol 
. mentökre hagyja, hol segíti, hol küzd ellenök. A küzdelem ered- 

ménye (!) adja az erkölcsi elvet: az erény és vétek viszonytalan 

. fogalmát. Ha az akarat a testi erők működését mentökre hagyja, 
a keletkező cselekvény valószinüleg közönbös, ha segíti, valószinü- 
leg jó. Es azért valószinüleg, mert a gondolkodás tévedhet. De 
tökéletesen bizonyos, hogy ha a küzdelemben az akarat győz, a 
keletkező cselekvény erényes; ha legyőzetik, a cselekvény vétek, 

" A legfőbb erkölcsi elv tehát ez: ,Az erény az akarat győzelme 
a testi erőkön", vagy: ,az én győzelme a vele eggyé kapcsolt nem 
énnel való Küzdelemben". És hozzáteszi: , független önállóságban, 
alkalmazhatóságban az eddigelé javasolt morale principiumok egyet- 
len egyike sem mérkőzhetik vele". 

E gondolatsorban megakadok a következőkön: az akarat 
autokrata, tehát szabados úr, aki minden korlátozás nélkül cselek- 
szik. Ha autokrata, akkor hogy tűri el maga mellett vagy felett 
tanácsadóját: a gondolkodást? Ha pedig eltűri, követi-e mindig a 
tanácsát? Vagy cselekszik-e tanácsa ellenére? Schopenhauer ezekre 
a kérdésekre azt feleli, hogy az akarat valóban autokrata úr, aki- 
nek az értelem ugyan tanácsaival szolgál, de ő attól nem korláto- 
zottan és befolyásolatlanul megy a maga útján s cselekszik szabad 
tetszése szerint. És hátha az akarat nem a jót, hanem a rosszat 
akarja ? 

E tényekből következő , eredmények " adódnak. Ez magyarázza 
a sympáthiát, mely csak lélek és lélek között lehet s melyet a lé- 
lektan nem tud megmagyarázni. Ellentéte az önzés, ,az embert az 

" embertől elszigetelő testi vágyak szüleménye". A társadalomban 
egyik egyén akarata szembe száll a másikéval s ha a két akarat 
egyenlő, ez a viszony szüli a jogot, egymás akaratának kölcsönös 
tiszteletben tartását. Az akaraton győzedelmeskedő vágyak . szülik 
, az eredendő bűnt", melynek dogmája egy logikai és egy törté- 
nelmi okon dől meg. Mert, hogy lehet valakit más cselekményeért, 

tehát saját hibáján kivül felelőssé s bünössé tenni? Es hogy lehet. 


az eredendő bűnt Ádám életétől datálni? Hiszen, hogy engedetlen- 
séget elkövethessen, már benne kellett lennie a bűn csirájának. 


És itt Brassai egy modern gondolatot mond ki, melyet a tudomány 


napról-napra jobban igazol: ,Az igazi eredendő bűn az idegrend- 
szer", ettől pedig nincs más megváltó, mint az akarat. Az akarat- 
nak a támaszai: a hatalom, a vallás. A főfőtényező azonban az 
akarat, , melynek ébrentartását, ernyedetlen működését szóval és 
tettel, szoktatással, oktatással és biztatással eszközölni mindenki 


ae eg 


törekedjék, mert a cselekvés első forrása: az igazi öntudatos és 


testi vágyainktól meg nem vesztegetett én". 


Brassai élete folyamán többször került olyan körülmények 
közé, hogy éreznie kellett a vallásával járó társadalmi hátrányokat. 


Mint Bölöni Farkas Sándor, aki unitáriussága miatt nem juthat be 
a bécsi testőrségbe s mikor a váratlan sors a főkormányszékhez 
sodorja, ott több, mint két évtizedig kell tűrnie, várnia és hall- 
gatnia, mig a fogalmazóságig felemelkedik. Ezért ő is többször 
panaszol, békétlenkedik, sőt egy izben le is tagadja unitáriusságát, 


dts 


de mikor Isten előtti felelősséggel nyilatkozik vallásáról, azt mondja: i 
.CSak abban az egyben vagyok bigott, hogy azt szeretném, hogy 


az egész világ az én vallásomon legyen". 

Nos, lényegében ehez hasonló Brassainak az a legnépszerübbé 
lett, legtöbbet idézett, de legtöbbet kifogásolt nyilatkozata is, melyet 
A jövő vallása c. tanulmányában tett. A kérdés, mely itt foglal- 
koztatja, az, hogy lehet-e egy új vallásról, vagy a jövő vallásáról 

beszélni? Minden olyan vallást, melynél eredetét hátrafelé nyo- 
mozva egy történelmileg megállapítható tényre találunk, kijelentett- 


nek nevez. A kijelentett vallásnak két jellemvonása van. Egyik az, 
hogy ,egy és személyes és versenytársat nem tűrő istenség fogal- 
mára van alapítva". A másik az, hogy , szerzőik attól az istenség- 


e 


től sugallottaknak vallották magukat". Egy új vallás szerkesztésében 


egyik feltételnek sem lehet eleget tenni. 


Régi vallás alakításának kellékei? Hiányzik a tárgy egysége. 


Választani kellene egyet a sok vallás közül, de melyiket? A válo- 
gatásra teljes ismeret kell. Ez pedig lehetetlen. 

Van-e más mód a cél elérésére ? Van kettő. Egyik a próféta- 
ság, másik a negativ tökéletesítés, vagyis vallástisztítás. Próféta 
szerepet ma nem vállal senki. Emezt igen. Hiszen Buddha, Jézus 
és Mohamed is vallástisztítók voltak. 

De melyik vallást vessük tisztítás alá? És mitől kell tisztí- 
tani ? Minő elvből induljon ki a tisztítás? Mi a ,vad mag"? A 
, mostani reformátorok" (Comte, az evolutionisták) szerint: a kije- 
lentés, a természetfelettiség és a személyes Isten eszméje. De fel- 
fogása szerint a kijelentést és természetfelettiséget csak az istenség 
tagadásával lehet tagadni s az istentől, mint öntudatos valóságtól, 
a személyiséget megtagadni csak ama félreértés alapján lehetne, 
ha a személyiség fogalmát ,az emberi egyéniséggel korlátolt érte- 
lemben" vennők. Minthogy tehát új vallás szerkesztésének kisér- 
lete nem járhat sikerrel, a tisztítani akarókat pedig e szándékukról 
inkább lebeszéli, felteszi a kérdést: nem volna-e jobb a meglevő 
vallások között nézni szét s azt dönteni el, melyiköknek van leg- 
több kilátása, hogy legnagyobb tért foglaljon el az emberiségben ? 

A kérdésre a felelet nem döntés, csak ,gyanítás", mi nem 
ellenkezik a szerénységgel: , Én hát azt vélem, hogy az a vallás 
tarthat leginkább számot a mívelt világ kedvezésére, amely az ál- 
talános kereszténységben gyökerezve ez idő szerint legtisztítottabb, 
de az előbb felsorolt és más rokon kellékeket nemcsak ki nem kü- 
szöbölte, hanem kebelében melengeti és ápolja: az unitárizmus, 
vagy mondjuk nevén: az unitáriusok vallása".") 

Vegyük hozzá még ehez, amit Brassai a józan ész szerepé- 
ről egy izben kijelentett: , Gondolom, hogy a Magvetőnek bármily 
mély vallásos érzelmű olvasója sem elegyednék vásárba azzal, aki 
a józan ész árán kinálná hittel." ?) Jézus Istensége kérdésében is 
a döntést egyedül a józan okosság birói széke elé terjeszti.) Te- 
hát vallásos világfelfogásában mindenekfelett áll: a józan ész. 

Ez a rationalizmus feltünő módon egyezik Rückert") jenai 
tanár felfogásával. A jenai egyetem 1858-ban fennállásának 300 
éves jubileumát ünnepelte. Jenát az orthodoxia kikiáltotta a ratio- 
nalizmus utolsó, ütött-kopott, esendő menedékvárának s azzal vá- 
dolta, hogy a maga pestises rationálizmusával egy évszázad óta 
mérhetetlen károkat okozott, a templomokat kiürítette, a hitet a nép 
szivéből kilopta, az általános erkölcsi hanyatlást elősegítette, sőt 


. az állami forrongások nagy részét is sokan neki tulajdonították, 


E felfogásokkal és támadásokkal szemben a rationálizmus apolo- 


1) Nézetek a jövő vallásáról. 37. I. 

2) Fogadatlan prókátor. Keresztény Magvető, 1872. tré ís 
8) Nézetek a vallás eszméjéről. 139. I. 

1) Der Rationalismus. Leipzig, 1859. 

giája ez a könyv, amely az ünnepélyen résztvevők nagy számából . 
örömmel és megnyugvással állapítja meg, hogy Jenának, , az vutojósAt 
egyetemnek, mely a rationalizmust képviseli", még több a barátja, 
mint sokan kivánják s hitték. I 
Mi a rationálizmus ? ,Általában az a törekvés, mondja 
Rückert, hogy a gondolkodás erejét mindenütt alkalmazzuk, ahová 
való és ahogy illik." Most ez a kérdés: Vajjon a CSS 
nak, mint ilyen törekvésnek, tulajdonitható-e az a jog, melyet a 
természeti világban kétségtelenül gyakorol, a szellem világában is, 
vagy nem ? Ezt kétségbe vonják nemcsak az orthodox hivők, ha- 
nem olyan filozófusok is, akik tudják, hogy csak saját tűzhelyei- 
ket védelmezik, ha a ratio korlátlan jogát igénybe veszik. A ratio 
az etika és teológia területén jó és elégséges vezető, ha a gondol- 
kodást oly módon határozza meg, hogy ahol adva van főfeltétele : 
az erényes akarás, ott vallás keletkezzék a személyiségben. Ha a 
gondolkodás hamis pontból indul ki, annál inkább távolodik a val- 
lástól, mennél élesebb és következetesebb. De ennek oka nem 
a ratioban, hanem az akarat erejének hibás irányában van. Az 
eszes gondolkodás egyenes uton vezet istenhez. A rationálizmus 
magában sem nem hivő, sem nem hitetlen, mert hiszen csak egy 


iránya az értelemnek. De ha a helyes kiindulási pontot megkapta 


és az erényes akarat szolgálatában áll, mindenütt előmozdítja a 
hitet. Ellenben egy olyan lélek, melynek nélkülözhetetlen az, hogy 
itéletét a gondolkodás határozza meg, nem juthatna hithez, ha azt 
a gondolkodásról való lemondással kellene megvásárolnia. 

Nos, mind jobban közeledik az idő s részben már itt is van, 
midőn, ha nem a tömegnek, de legalább a nívelteknek lehetetlen 
lesz: valamit oka ismerete nélkül elfogadni. Üdvös dolog tehát 
olyan teológiát találni, melyhez csatlakozhat az is, aki csak a gon- 
dolkodás alapján tud hinni, amely menedéket nyújt azoknak, akik 
előírt tan korlátai között nem tudnak járni. A rationálizmusnak 
tehát nemcsak meg van a teljes joga, hanem az a tudata is lehet, 
hogy az a jövő teológiája. És reménye van, hogy lényegében akkor 
is fog állani, mikor az egyházi tanítások tarthatatlan részei eltüntek. 
Lényegében, mert csak ez állandó. Megjelenési formái változnak. 
Csak ne sülyedjen le az empirizmus hamis útjára. 

Ez Rückert fejtegetésének rövid tartalma és végső eredmé- 
nye. Lehetetlen nem látni közte és Brassai fejtegetései között a 
szoros kapcsolatot, a lényegben való megegyezést. Ez a megegye- 

zés nemcsak arra terjed ki, hogy a ratio hatáskörét mindketten 
kiterjesztik a szellem s így a vallás területére is. Egyikök sem 
venne hitet és vallásos érzést a gondolkodásról való lemondás 
árán. Hanem arra is, amint a későbbiekben látni fogjuk, hogy 
Brassai ép oly nagy jelentőséget tulajdonit a természeténél fogva 
,Jó" akaratnak, mint Rückert, aki az ,erényes akarást" a vallást 
szülő gondolkodás nélkülözhetetlen feltételének tekinti. És amiként 
Rückert, a nívelteket tartva szem előtt, a rationálizmust tartja 
a jövő teológiájának, úgy Brassai is a mi vallásunkat, mint leg- 
tisztitottabbat, tartja a mivelt világ kedvezésére legméltóbbnak s a 
jövő vallásának. 

A rationálizmust vádolhatják a vallásos közöny előidézésével, 
egyoldalúsággal, a vallásos érzés kiszikkasztásával s talán nem is 
teljesen alaptalanul, de kitiltani a vallás területéről annyi volna, 
mint lemondani a gondolkodás jogáról, vagy, mini Varga Béla!) 
szemléletes képpel mondja: ez az eljárás azé az öregé volna, ,aki 
. az ág végén ülve gyanutlanul fürészeli a fát saját maga alatt." Ez 
a gondolkodásnak és elmélkedésnek tökéletes antinomiája volna, 
tökéletes képtelenség, ellenmondás önmagának és önmagával. 

Egészen hasonló szellemben nyilatkozik Brassait megelőzően 
már Ferencz József a hit és lelkiismeret szabadságáról szóló hires 
beszédében, melyet a háromszázados tordai zsinaton mondott el. 
Ebben a korban a magyar protestantizmus történetében egy hatal- 
mas liberális áramlat zúgott végig, amely nemcsak az unitárius, 
hanem a református és evangelikus theologusok lelkét is magával 
ragadta s egy merész optimizmus reményével telitette. Ennek az 
optimizmusnak kifejezése az a szellem, mely ezen a beszéden vé- 
gigvonul s különösen az a bizalom, melyet e szavak fejeznek ki: 
ha tiszteletben tartjuk a hit- és lelkiismeret szabadságát, a szabad 
kutatás és önelhatározás jogát, ha együtt haladunk a korszellem- 
mel, mely állandóan új igazságokat revelál, , akkor az unitáriznusnak 
—. s ki merem mondani, hogy leginkább annak — örökre bizto- 
sitva van jövője", mert — mondja tovább — ,legjobb barátság- 
ban van a józan ésszel". 

Amit Rückert 1858-ban, Ferencz József tiz évvel később mond, 
ugyanazt mondja Brassai 1886-ban s mindhárman annak a sza- 


1) Ami örökkévaló Dávid Ferenc életművében, Kolozsvár, 1930. 

badelvű szellemi áramlatnak adnak kifejezést, amely a magyar pro- — 
testantizmus történelmének egyik legszebb fejezetét alkotja. 

Ha ezekután jellemezni akarjuk Brassai teológiai nézeteit, azt 
kell mondanunk, hogy egész magatartását a vallás kérdéseivel 
szemben fényes, de hideg értelme határozza meg. Lelki alkata egy- 
oldalúan rationalis síkú. Filozófiai olvasmányai és tanulmányai ha- 
tározzák meg állásfoglalását. Itt is érvényesül szabatos, nyomon 
járó, soha hibázni nem tudó logikája. Az a lélektani alap, melyre 
ő épít, egyoldalú, szűkkörű. Az ő korának lélektani álláspontja 
ma már meghaladott. A lélek energiái nem merülnek ki a gondol- 
kodás logikai tevékenységében, sem az akarat autokrata műkö- 
désében. 

Azok a misztikus, homályos, logika törvényeire nem fűzhető 
vágyak, sejtések és óhajtások, melyek minden vallás őseredeti for- 
rásául szolgálnak, az ő korában még nem voltak a lélektani meg- 
figyelések és eszmélések tárgyai. A tudattalan, vagy helyesebben a. 
tudatalatti a lelki életnek az a kimeríthetetlen forrása és tartálya, 
melyből ma még érthetetlen módon lelki jelenségek buzognak elé, — 
az ő korában még ismeretlen fogalom. Ő az öntudatnak még csak ; 


felfogó és akaró tehetségét (— lélek) ismeri. És ismeretlen a fat, 

vallásfilozófiának az a fogalma is, mellyel vallási élmény név alatt 
sok vallási jelenséget próbálnak magyarázni. Nem ismeri, vagy leg- 
alább nem emeli ki a lélek tevékenységének érzelmi irányát s 
abban a Kant előtti lélektan egyoldalú elfogultságában mozog, i 
amely a léleknek csak értelmi és akarati működését ismeri. Pedig 
a vallás Brassai szerint is első sorban a szivhez szól és nem az. 
értelemhez. És Brassai igen messze megy a rationalizmus útján, 
mikor a vallás lényeges főkérdéseit csupán a józan ész biráló 
széke elé vezeti s annál magasabb forumot nem ismer el. 

Megakadt a felvilágosodás rationálizmusa és supranaturáliz- 
musa zsákutcájában s nem tudott kiemelkedni ebből a gondolat- 
körből. Hiányzott belőle a szellemnek az a legjobb értelemben vett 
misztikus hajlama, az a valódi mélységes érzelmi vallásosság, mely 
a nagy vallásos gondolkodókat első sorban jellemzi. De talán nem 
egészen helyes ez a megállapítás. Hiszen lényegében vallásos szi- 
nezetű lelki alkata. Családi, iskolai környezete ebben az irányban 
határozzák meg személyiségét. Csatározásai a 60-as évektől élete 
végéig a materiálizmus, positivizmus és darwinizmus ellen lénye- 
gükben nem egyebek, mint tiltakozások a tudomány túlkapásai 

ellen, mint visszautasítása tudományos törekvéseknek és irányok- 
nak olyan területekről, melyeken nincs mit keresniök. Védelme a 
vallás tanításainak az ember vallásos szükségletei és vágyai érde- 
kében. A valódi érzelmi vallásosság és erkölcsiség jogának hang- 
súlyozása és kiemelése a kor ellentétes irányú eszmeáramlataiban. 
Nem tudott fölébe kerülni az ellentétes áramlatoknak. Harcos ter- 
mészete, elemző szelleme nem a békét, nem a kiegyenlítést kereste : 
a vallásosság és tudomány, a mélységes keresztényhit és a legala- 
posabb emberi míveltség harcában a tudomány álláspontján állva 
a vallás érdekeit védte s így a rationálizmus sekélyes vizein kel- 
lett eveznie. 

Erkölcstana voluntarisztikus, az akarat mindenható, önálló 
erején épűl fel. Kétségtelenül alkalmas arra, hogy az egyénnek az 
élet küzdelmeiben útmutatást és bátorítást nyújtson. Az akarat küz- 
delme a testi erőkkel nemcsak erény, hanem maga az erény. Hátha 
az akarat nem a jót akarja? Schopenhauerrel szemben állítja, hogy 
,az akarat természete szerint jó". Ezt az optimizmust azonban a 
tapasztalat egyáltalában nem igazolja. Valamint a testi érzelmekről, 
vágyakról sem lehet általában azt mondani, hogy rosszak. 

Hiszen ő maga is beszél a testnek magukra hagyott s az 
akaraton győzedelmeskedő vágyairól, melyek az igazi , eredendő 
bűn"; valamint az idegrendszer féktelenségéből eredő b.nről, 
melytől egyedüli megváltó az akarat. S ha az akarat természete 
szerint jó, miért van a hatalom, a közvélemény és vallás támoga- 
tására szorulva ? 

A vallásos érzés és az akarat ápolását és fejlesztését komoly 
szavakkal köti hát mindenki szívére: , Minden ember hát, akinek 
az erkölcsiség ügye szívén fekszik, törekedjék magában, akire hatni 
bír, másokban is, a vallásos érzelmet ápolni, éleszteni, erősíteni és 
társadalmi körében terjeszteni." És mindenki ,az államot és val- 
lást minden tisztelettel s hódolattal irántuk, csak mint segédeit 
tekintse és a maga körében annak a főfőtényező magasztos, áldá- 
sos erőnek, az akaratnak ébrentartását, ernyedetlen működését szóval 
és tettel, szoktatással, oktatással és biztatással eszközölni törekedjék. " 

Brassai vallásos életfelfogása alapjában a Kant és iskolája 
nézetén alapszik, amely a vallást és erkölcsöt azonosította :  , min- 
den vallásnak erkölcstan az egész tartalma".") A vallásos öntudat 


1) Nézetek a vallás eszméjéről, 124. I, 

ezt az álláspontot ma már sekélyesnek, egyoldalúnak és "meg- 


haladottnak tekinti. 
Milyen hely illeti meg hát Brassait a magyar unitárizmus 


történetében ? Fűződik-e nevéhez valamely oly érdem, amely az 
unitárius hitelvek fejlődését jelenti? Erre a kérdésre nemmel kell 


felelnünk. A dézsi complanatio nagy történelmi tilalomfája több, 
mint 200 esztendőre áilitotta meg a fejlődést. Csak a 18. század 
felvilágosodása eszméinek általános térfoglalása és az 1848. évi 
szabadelvű törvények becikkelyezése után szabadul meg a magyar 
unitárizmus azoktól a történelmi béklyóktól, melyek a szellem min- 
den szabadabb lendületét lenyűgözték. Szentábrahámi Summája 
után a 19. század 60-as éveiig teljes csend és letargia van az 
unitárius gondolat berkeiben. Innen kezdve aztán kezdetben óva- 
tosan és félénken, később mind bátrabban és öntudatosabban je- 
lentkeznek az unitárizmust ismertető és védő iratok. Ferencz József 
kátéja, később hittana, Simén Domokos bibliai kritikai tanulmányai 
jelzik e fejlődés fázisait. Ezekhez járulnak Brassai tanulmányai, 
melyek lényegükben népszerűsítők, apologikus természetüek, befelé 
a hiveket erősítők, kifelé, néha támadva is, védekezők. A Keresz- 
tény Magvető meginditásával, Channing, Martineau, Clarke, "Parker 
tanulmányainak és beszédeinek leforditásával a vallási szabadelvű- 
ségnek és vallási kérdéseknek elfogulatlan, szabad szemléletével a 
vallásos gondolatoknak olyan gazdagsága áramlik be a magyar 
unitárizmusba, amely a mai állapotok kifejlődését lehetővé tette. 
Hogy Brassai neve ebben a fejlődés-történelemben nem jelent kor- 
szakos fordulatot, mint több más tudományszakban, az annak tud- 
ható be, hogy ő nem volt ex asse teológus és a tudományok más 
területein gigászi terheket kellett hordoznia. Igy is azonban a mult 
század 80—90-es éveiben ő volt a magyar unitárizmus általánosan 
becsült, nagytekintélyű apologetája és magyarázója. S Krizával, 
Ferencz Józseffel és Simén Domokossal együtt neki köszönhetjük, 
hogy unitárius hitelveket többen hittek és vallottak, mint amennyi 
hivőt számlált az egyház. Ha az unitárius hitelvek rendszerében új 
gondolat nem fűződik is nevéhez, ezt a történelmi érdemét fel fogja 
jegyezni az unPSrius egyháztörténelem. 


Dr. Gál Kelemen. 

1. Vonaton. 


A fülke telve utasokkal. 

Arany fényben kacag a nap, 
Mosolygó, édes kis apróság 

A nyitott ajtón beszalad. 

Nagy, fekete virágszemével 

Oly bizalommal néz körül, 

A sok közönyös, fáradt utas 
Enyhülten néki úgy örül. 

Pici száján román szó gyöngyöz 
És csicsereg, mint kis madár ; 
Leányom halkan hivogatva 
Maga mellé biztatja már. 

De hirtelen, a magyar szóra, 
Morcosodik a kis román 

S a jókedvű nap is elborúl 

Egy futó felhőcske nyomán. 
Huzódva mégís csak leül, 
Hallgat duzzogva s nem cseveg, 
Unalmában ásitva bólint 

S már hunyogat a csöpp gyerek. 


Ott ülök szemben, 
Hallgató csendben, 
Mint mikor fájón, 
Ködülte tájon, 

Tarolt határon, 
Borongó bánat 

Fényt nem találhat . , , 


Búsultan fájva tünölődöm : 

Igy csirázik a gyülölet, 
Ártatlan kis gyermekszivekben 
Minden jó magot elölhet . . . 

S szólni szeretnék bánatomról, 
De kisleányom csöndre int, 
Felhő tünik s e pillanatban 

A nap ragyogva széttekint ; 
Folyó aranya dúsan ömlik 

A félrebillent fejecskére — 

S én könnyes ámulattal nézek 
A megható, drága képre : 
Magyar vállon román fejecske, 
Odabékülve, szeliden, 
Álom-mézétől öntudatlan, 
Boldog varázsban ott pihen. 


Sokáig nézem önfeledten. 
Isten országa ily közel?! ... 
Imás sóhaj szakad szívemről : 
Testvériség, jövel — jövel ! 

S valami mondhatatlan érzés 
Soká fogja még lelkemet : 
Testvériség ezen a földön 

2. A bolond. 


Nincsen senkije. 

Nem bántja semmi. 

Dőrén kacag, ha az utcán halad. 

Réveteg szeme pislogó mécs csupán, 

Élet lángja abban soha nem lobog. 
Kószál céltalanul, tudattalanul, 

Örömet nem ismer, bánatot nem tanul . . . 
Testéről fityegnek elrongyolt rongyok, 

Rőt ábrázatán torz fintor vigyorog. 
Fizetnek olykor: ,kacagj bolond!" — s kacag, 
Felrikolt rémes, lélektelen hangja : 

Mint elveszett élet félrevert harangja . . . 


De ha templomhoz ér, szegény, szegény bolond, 
Mintha átvillanna a szívén valami : 

Rég hallott dalfoszlány, vagy ima szavai . . . 

— Valamikor talán anyja könnyezte el — 
Arca pillanatra emberré melegül . . . 

Megáll a bolond és kalapot emel. 


3. Hitem. 


Én nem kereslek rég avult dogmákban, 
Tudós könyvekben sem kutatlak, Istenem! 
Hozzád vágyódásom : léted bizonysága 
És lelkem békéje, mikor imádkozom, 

mai ifjú nemzedékétől ?!) 


Mindenekelőtt fogadják mindannyian, akik itt egybegyültek s 
mindazok, akiknek teremtő akarata eredményeként ezek a Konfe- 
renciák létrejöttek és megujulva folytatódnak, legmelegebb üdvöz- 
letemet és üdvözletét mindazoknak, akik szerető és féltő gonddal 
munkálnak egyházunk jobb jövőjének felépítésében. 

Az ifjuság megmozdulása és szervezkedése mindig záloga 
volt a jobb jövőnek. Ma azonban kétszeres jelentősége és fontos- 
sága van ennek általában, de a mi unitárius egyházunkban is. 
Mert a mai magyar és unitárius ifjuság nemcsak a szó minden- 
napi jelentése szerint ,új nemzedék", hanem sokkal mélyebb, sok- 
kal súlyosabb értelemben. A mai magyar és unitárius ifjuság nincs 
abban a helyzetben, hogy kitaposott útakon járjon, hogy kialakult 
világnézeteket és ideálokat kész adottságokként fogadjon el a maga 
számára, mint ahogyan pl. az az ifjú nemzedék, amelyben annak 
idején én is és a hozzám hasonló koruak felnövekedtünk. Ez az 
ifjúság immár nem láthatja maga körül az erkölcsi társadalmi fel- 
fogásnak azt a kiforrott, megülepedett és megtisztult rendjét, amely- 
ben a mi nemzedékünk töltötte ifjúságát s amelyet megingathatat- 
lannak és elpusztithatatlannak gondoltunk. Nekünk volt, amibe 
kapaszkodjunk, biztosnak éreztük a talajt lábaink alatt. 

A mai nemzedék tétovázva keresi a jövőt s apáival beszél- 
getve, csodálkozva dörzsöli szemét egy elmult világ romjai fölött. 
A tétovázásból azonban hamar magához kell térnie, mert a való- 
ságnak, a tényeknek olyan erős és nehéz bilincsei szorongatják, 
hogy minden életerejét és energiáját latba kell vetnie, ha meg akarja 
állani helyét; vállaira kétszeresen súlyos és nehéz feladatok nehe- 
zednek, mint az előbbi nemzedékére. Jövőt és életet kell teremtenie 
a maguk számára itt ezen a földön. 


1) Felolvastatott a nyárádszentlászlói ifjúsági konferencián 1931 aug. 20-án, 

Ezért mondottam, hogy a mostani ifjú nemzedék nemcsak a 


szó közönséges értelmében új, hanem sokkal mélyebb és súlyosabb 


értelemben. Nemcsak ők maguk újak, hanem egy teljesen új világ- 
ban találják magukat, amely kiforratlan, szüntelenül mozgó, vulká- 
nikus talaj. Egy korszakban, ahol nincsen semmi abszolut, hanem 
minden relativvé, viszonylagossá lesz az uj értékelés ingadozásai- 
nak közepette. A relativitás elmélete bevonult nemcsak a természet- 
tudományba, hanem a lelkivilágba, az erkölcsi és társadalmi eszmék 
honába is. 


matt. om eln elelő a st 


: 


Ezért nagyfontosságú az ifjúság minden megmozdulása sú 


különös figyelemmel, áhitatos érdeklődéssel kisérjük minden lépésü- 
ket, mert tőlük várjuk, amit mi már nem tudunk megcsinálni. 
Tőlük várjuk a nagy mult továbbfolytatását s félő aggódással fi- 
gyeljük, hogy vajjon betöltik-e a várakozást, amelyet hozzájuk fűz 
ez a szent egyház és az erdélyi magyarság. 

Engedjék meg, ha ezt az alkalmat fölhasználom arra, hogy 
egyet-mást figyelmükbe ajánljak a lelki evoluciónak ama magasztos, 
de nehéz és küzdelmes processusában, amelyen Önök szükség- 
képen átmennek, hogy rámutassak a multnak egy pár hiányára, 
amelyek kiküszöbölése az Önök feladata leend egyházunk és fajunk 
jobb jövőjének megteremtése érdekében. Úgy érzem, hogy ha talán 
sokszor hallott dolgokat mondok is el, mégsem végzek fölösleges 
munkát. 

Az imperium átvétele óta megindult egy folyamat az erdélyi 


magyar társadalomban. Ez a folyamat a magyar társadalom lelki . 


egységének megvalósitása felé halad. Nemcsak a vallásfelekezetek 
között, hanem a társadalmi rétegek között is nagyfokú közeledés 
történt a lelki egység megteremtése felé. Ez nem véletlen dolog, 
hanem egyfelől a körülmények kényszerű, öntudatlan nyomásának 
eredménye, másfelől pedig a magyar középosztály belátásának és 
új mentálitásának ösztönös megmozdulása. Ez az egész megmoz- 
dulás abban összegeződik, hogy a tanult osztály, az u. n. intelli- 
gencia, jelentékenyen közeledett a föld népéhez s a föld népe is 
talán valamennyire az intelligens középosztályhoz. 

Ennek a munkának a befejezése az Önök nemzedékének 
egyik fő feladata. A nép minden fiának, minden rétegének egybe 
kell olvadnia lelkileg, szellemileg, közösnek kell lennie céljaiban és 
akaratában egyaránt. A magyar társadalomnak a multban meg volt 
az a nagy hibája, hogy nem tudta a népet, az ősforrást kellőképen 

értékelni s a közvetlen lelki kapcsolatot vele fenntartani. A leg- 
többször fölfelé nézett, pedig elsősorban a nép felé kellett volna 
néznie, mint ahogy ez történt az akkor kisebbségi sorsban élő 
erdélyi román és szász népnél. Most már arra kell igyekeznünk, 
hogy a népünkkel való közvetlen kapcsolatot minél inkább el- 
mélyitsük s minden írányban teljessé tegyük. 

A magyar társadalmi osztályok lelki egybeforrása ma már, 
hála Istennek, jó útakon halad. Itt azonban a jóakarat s a jó kez- 
deményezés még nem elegendő. A kapcsolatot ki kell építeni min- 
den téren, gazdasági és kúlturális téren a lehető legszilárdabb ala- 
pokon. Ez a nagy feladat az Önöké. Ennek a nemzedéknek súlyos, 
de mérhetetlenül magasztos feladata, hogy a néppel egybeforrjon 
s lelkiismeretes, önmaga hasznát nem néző, igaz vezetője legyen 
a magyarság tömegeinek s erős öklével csapjon le mindenüvé, ahol 
az álnépieskedés legtöbbször önző kilengéseivel találja magát 
szemben. 

A magyar ifjúság, ezt örömmel kell megállapítanunk, meg- 
értette a kor hívó szavát s komoly felkészültséggel fogott hozzá az 
e téren reá váró feladatok megoldásához. A jelszónak, amely így 
hangzik: ,Ki a faluba", nem szabad üresen elhangzania, hanem 
mind több és mélyebb tartalommal kell megtelnie. Ez a mozgalom 
bennünket, unitáriusokat, egyházilag is a lehető legközelebbről ér- 
dekel. Hiveink túlnyomó része a falukban lakik. Legszorgosabb 
egyházi feladat, hogy ennek a népnek mindennemű érdekét és ér- 
deklődését fajunk és egyházunk előmenetelére kielégítsük. Az egy- 
háznak ki kell terjesztenie érdeklődését a nép életének minden 
irányú megnyilvánulása felé. Nélkülözhetetlen . segítője kell, hogy 
legyen mindabban, ami nemcsak szellemi és lelki, hanem anyagi 
gyarapodását is elősegíteni van hivatva. Hogy ezt a feladatot tel- 
jesíthessük, erős unitárius lelkekre van szükség, akik sem a mun- 
kát, sem az áldozatot nem sajnálják. 

Hogy az egyház mennyire fölfedezte hivatásának új mezejét, 
annak élő bizonysága az, hogy ebben az évben nyilik meg az 
unitárius földmives iskola Székelykereszturon. Mennyi akadállyal 
kellett megküzdenünk, amig eljutottunk idáig; pedig ha reá lehet 
mutatni a nép érdekében való cselekedetre, akkor épen ez volt az, 
amelyet az egyház ennek az iskolának a felállításával végzett. 

Sajnos, felekezeti elemi oktatásunk kérdése az idők mostoha- 
sága miatt, nehéz időket él. Szegények vagyunk, amilyenek soha 

sem voltunk talán, de elvek feladásával, elemi iskolák feladásával! 
még szegényebbek leszünk nemcsak erkölcsileg, hanem anyagilag ! 
is. Felekezeti elemi népoktatásunk fenntartása, népünk létérdeke, . 
egyházunk fennmaradásának záloga. Az ifjúság figyelmét itt, evvel 
az alkalommal is, felhivom erre a kérdésre, mert ez is a jövő kér- 
dése. Kérem Önöket, hogy nyissák ki éles, fiatal szemeiket s le- 
gyenek ebben a kérdésben jobban résen, mint apáink. i 

Általános tapasztalat, más, nagyobb egyházak vezető körei 
ebben megerősítenek, hogy ahol felekezeti iskola van, egészen más 
a tanuló ifjúság minden tekintetben, mint ahol nincs. Ebben az 
irányban, épen itt, a nyárádmentén, az egyik nagy magyar teles 
püspöki vizsgálószéke gazdag tapasztalatot szerzett. 

Jól jegyezzük meg, hogy nekünk, unitáriusoknak, aránylag 
is kevesebb felekezeti iskolánk van, mint a másik két magyar egy- 
háznak. Viszont az is igaz, hogy legtöbbet áldoztunk aránylag 
iskoláinkra az anyagiakban. A szászságnak az ereje felekezeti elemi 
oktatásában van s ők ennek teljes tudatában vannak. Az unitárius 
lélek összefogásának nincs ma nagyobb, szentebb kötelessége faji 
és egyházi szempontból, mint a felekezeti elemi iskolázás romjai- 
nak megmentése. Azért szinte hihetetlen, hogy akadjanak köztünk. 
olyanok, akik meg akarnának szabadulni még attól a kevés iskolá- 
tól is, amelyek jelenleg egyházunkban működnek. i 

De nemcsak a népnevelés kérdéseinél kell foglalkoznunk a 
néppel. Az orvos, az ügyvéd, az iparos ezer és ezer alkalommal 
mutathatja ki azt, hogy népének hű szolgája, hittestvérének önzet-. 
len lelki barátja. A lelki kapcsolatok csak úgy lesznek erősek és. 
teljesek, ha mindenki, minden téren, kora ifjúságától késő vén- 
ségéig, állandóan közreműködik az unitárius közösségérzet és lelki. 
egység megteremtésén. 

Minden törekvés sikere attól függ, hogy milyen erős és ki- 
tartó, milyen tartalmas és minőségében is helyét megálló az a. 
szellem, amelyből fakad és amelyen nyugszik. Az újabb nemzedék- 
nek erős lélekre, belső alkatában megerősödött és megizmosodott 
lelki strukturára van szüksége, hogy feladatait elvégezhesse. Ezért 
mi — s ez a második, amire figyelmüket reá kivánom terelni — 
lélekben edzett és tartalmas jövő nemzedéket várunk. Szükségünk . 
van a befelé való unitáriusokra, az unitárius lélek belső megerő- 
södésére, újjá teremtődésére a saját maga őserejéből és ősforrásai- 
ból. Több lelkiséget, több elmélyedést kivánunk az unitárius szel- 

lem területén. Mélyebb meggyőződést, igazabb hitet, sziklaszilárd 
. erkölcsi alapot, mely táplálja és fenntartja magát s beleömlik az 
unitárius közéletbe, mint az anya vére vérszegény gyermekének 
ereibe. A mi vallásunk s ezen alapuló egész világfelfogásunk a 
szellemiség, a lélek erejének megnyilatkozása, utólérhetetlen értékei- 
nek felismerése. S mégis, vajjon épen mi volnánk azok, akik nem 
fordítunk elég gondot erre s egyházi életünket az egyház külső 
életében az u. n. egyházpolitikában akarnók kiélni? ! 

A hiányokat nagyon jól érezzük. Kell is éreznünk, mert ez 
minden haladás előfeltétele. Haladni pedig kell, kétszeresen kell 
annak az unitárius egyháznak, amely hitfelfogásában, törvényalko- 
tásában és intézményeiben mindig meg tudta és meg akarta érteni 
a kor szellemét. Ám a haladás és a fejlődés nem pusztán külső 
organizációnk, külső megnyilatkozásaink változtatásában vagy újjá- 
alakításában áll. Érdekes, hogy egyházunk egész egyeteme a külső 
reformoktól hangos. Némelyek a Szervezeti Törvényt kivánják meg- 
reformálni, mert mint egyik cikkíró mondja: , Legfelsőbb hatósá- 
gunk nem bírja a köz kifejezett bizalmát és így az egyházegyetem 
akaratának nem igazságos képviselője és kifejezője."") Ehhez. ha- 
sonló súlyos megállapítások egyházunk más intézményeire nézve is 
igen gyakran elhangzanak. Az eredmény azonban távolról sem az, 
amit némelyek kétségtelenül jóhiszemű elgondolásaik alapján re- 
mélnek, hanem ellenkezőleg, az, hogy az emberek minden bizal- 
mát megingatják törvényeinkben és intézményeinkben. Igy, ahelyett, 
hogy igyekeznénk stabilizálni a lelkek egyensúlyát, ami egy egy- 
háznak elsőrendű és legfőbb kötelessége, folyton új és új anyagot 
dobunk az amúgy is agyonkínzott lelkekbe a az így bedobott anyag 
a tájékozatlan emberek lelkében lángralobbanva végzi a maga sok- 
szor romboló munkáját. Csaknem teljesen és változatlanul átvesz- 
szük a világi politika szegényes eszközeit, ahol egyik párt deza- 
vuálja a másikat s ha kormányra kerül, a törvények és rendeletek 
áradatát zúditja a polgárokra. Ez a rendszer még ha be is válik 
az állami életben, nem válik be az egyházban. Az egyháznak más 
eszközei és más céljai is vannak, mint a világi politikának s ha 
azokat mellőzi, akkor elveszti célját és rendeltetését. 

Az egyház célja elsősorban a lelkek reformja és építése, ma- 
gas isteni és emberi feladatainak szolgálatában és érdekében. Mi 


1) Lásd , Unitárius Egyház" c. lap 1931. évi 4. sz. Dr. Lőrinczi István. 

a lélek, a szellem elsődleges és legfőbb értékének hivatalos letéte- 
ményesei vagyunk, Mi, unitáriusok, különösképen. Nekünk arra kell 
törekednünk, hogy az unitárius szellem útján a lélek mindenható 
erejében való hitet erősítsük, a közvélemény minden ellenkező 
áramlataival és megnyilvánulásaival szemben is. Azért szükségünk. 
van arra, hogy az emberek bizzanak az egyházban és szeressék. 
azt; hogy lássák meg, hogy minden romlások közepette is van egy 
hely, egy mindenféle pártoskodástól, egyéni érdekek tülekedésétől, 
anyagi érdekeltségektől mentes, tiszta és nemes tövekvéseket meg- 
valósítani akaró szentély. Egy szilárd mag, amely körül kijegecesed- 
hetik és életet nyerhet az elkallódó emberi lelkek nyugalmat és a 
biztos értékekbe vetett hitet áhítozó reménykedése. j 

Ezért nem pusztán törvényváltoztatásokra és rendszabályok 
beállítására van szükség, hanem új, egybefogó és teremtő unitárius 
szellemre. Az ember egyik nagy hibája, hogy az élet sebbel-lobbal 
rohanó forgatagában egészen megfeledkezik magáról, mint lelkes 
lényről, mely isteni célok betöltésére van elhivatva s kivülről akarja 
a világot megváltoztatni, holott minden igazi nagy reform és átala- 
kulás először a lelkületnek, a belsőnek átformálását kivánja és 
követeli. 

Kevesebb politikát és több lelkierőt! Tágasabb és szélesebb 
horizontu látókört, meggyőződéses hitet kell megteremtenünk, amely 
nem bukik el az első akadályokon. Sem egeket ostromló ideáliz- 


. mMusra, sem a felhőkön tova szálló fantáziára nincs szükségünk, 


hanem a tényekkel, a reálitásokkal számoló, józan élőrelátásra s 
céljaink helyességébe vetett meg nem rendülő hitre. A mi lelkünk 
üdvössége és boldogsága soha sem függ pusztán külső reformok- 
tól, hanem a lélek belsejének megujhodásától, cselekedeteinek mi- 
nőségétől, amelyek mások lelki világának tökéletesbbülését is elő. 
segitik. 

Hála Istennek erre sem kell nagyon biztatnom Önöket,  hi- 
szen ennek a Konferenciának a programmjából annyira kicsendül 
a lelkiekben való ujjászületési vágy, hogy lehetetlen fel nem ismerni, 

Ennek a lelki ujjászületésnek előfeltételei : 

1. több és mélyebb vallásos érzés, meggyőződéses hit mind- 
abban, ami az unitárius szellem szülötte. Az unitárius jellem nem 
szabad, hogy megtürje a közömbösséget ; 

2. végtelen és elmélyedő szeretet és vonzódás hittestvéreink irá- 
nyában, szellemi és anyagi erejének megerősítése céljából, És végül 

3. emelkedett szellemű kritika magunkkal és másokkal szem- 
ben, amely kizárólag a közérdeket szolgálja. Önfegyelmezés, mely 
másokat is fegyelmezettségre kényszerit. Az unitárius egyház nem 
szakadhat pártokra sem szellemileg, sem egyházpolitikailag. A szel- 
lem egysége a mi vallásunk lényege minden vonatkozásban s aki 
ez ellen cselekszik, az szent lélek elleni bűnt követ el. 

Mindez természetesen nemhogy kizárná, hanem megköveteli 
az egészséges reformokra való törekvést s a cselekvő akaratot, 
amely a reformot végre is tudja hajtani. Mert, ha a reformok nem 
állanak arányban a végrehajtás erejével, akkor légüres térben ver- 
gődő szellemi koraszülöttek, amelyek többet ártanak, mint hasz- 
nálnak. Ha valaki veszi magának a fáradtságot, hogy egyházunk 
szervezeti törvényét végig olvassa, meglátja benne azt a mindenre 
kiterjedő aprólékos és szeretetteljes gondot, amelyet az évszázadok 
aggodalmaskodó egyházszeretet méltónak tartott arra, hogy pa- 
pirra tegye. S máig sincs végrehajtva. 

Ha végre volna hajtva az a szellem, amely a rideg §-okból 
sokszor kicsendül, akkor nem volna szükségünk uj törvényekre. 
Ez is azt mutatja, hogy a törvény csak akkor él, ha az a szellem, 
amely alkotta, általa életre kél és hat. És mutatja ez tovább azt 
is, hogy a mig a lélek nincs megreformálva, addig minden egyéb 
hiábavaló. 

Sokkal több reménység és kivánság születik, mint ahány 
tényleg meg is él. Ez talál az egyesekre és a közösségekre. Ez jól 
is van igy s mégis nekünk sors sujtotta kis egyház fiainak arra 
kel! törekednünk, hogy a józan belátás és higgadt mérlegelés le- 
gyen urrá közöttünk. A lelkiélet csak akkor harmonikus, ha tehet- 
ségei arányban állanak egymással. 

Egyházunk nem szegény a lelkiélet megreformálásra vonat- 
kozó tervekben és javaslatokban. Hitoktatásunk, istentiszteletünk 
reformja évek óta foglalkoztatják az arra hivatottak lelkét, egyesü- 
leti életünk kimélyitése s végül az ifjusági megmozdulás is ennek 
a lelki reformnak a szolgálatában állanak. Időnként ha el is lan- 
kadnak, ujra élednek. Lassankint a lelkekbe beidegződnek. A lelki 
megérlelés a legcsodálatosabb és legszentebb folyamat mindazok 
között, amelyek az emberiség életére befolyással vannak. Megke- 
rülni nem lehet, sem erőszakolni, csak segiteni, de kizárólag csak 
lelki eszközökkel. Az egyház csak ilyen lelki politikát üzhet, de ha 
ezt becsülettel és kitartással csinálja, minden nehézséget legyőz idővel. 

Mit vár az Unitárius Egyház mai ifjú nemzedékétől ? 


Csak ezen az úton születhetik meg az Önök programmjának : 
egysége, amelynek, amint a Kévekötés legutóbbi számában olvas- ; 
suk három pillérje van: a vallás, a fajiság és a szociálizmus. Hi-. 
hetetlénül szép programm. A legtágabb értelmű Isten és ember-. 
szeretet programmja. Boldog lehetne egyházunk, ha őseitől Örös. . 
költ szent hitének erejét a maga teljes hatékonyságával bele tudná 
vinni a legnemesebb értelemben vett szociálízmus sikjába, ha Jé 
zus szellemét Dávid Ferencen keresztül bele tudná vinni a modern 
társadalmi fejlődés jövőjébe. Ha van egyház, amely erre igazán ! 
hivatott, az a mi egyházunk, a mi hitünk, amelyért halált és fog- : 
ságot szenvedtek ezrek, de amely sohasem fogatott fegyvert ember- 
társa ellen, amely mindig szegény volt anyagiakban és mindig 
gazdag lelki nagyságban, gazdag nagy egyénekben, akik a közö 
ségért feláldoztak mindent. Legyen áldott az örökség, amelyet ka 
tunk és a jövő, amelyet várunk a mi ifjúságunktól. 

Ime ezeket akartam itt röviden elmondani. Komoly és súly 
természetű dolgok s hogy mégis elő mertem állani velük itt, 
Ifjúsági Konferencia színe előtt, annak oka az, mert nagyon ko-. 
molynak, korszakalkotóan komolynak tartom az unitárius ifjúság ; 
szervezkedését és tömörülését s olyan biztató jelenséget látok benne, , 
amelyből nagyon sok jó származhat egyházunk jövő életére. Adja. 
Isten, hogy úgy legyen. Én szivemből kivánom ezt Önöknek és az 
Egyháznak. 


; Dr. Varga Béla. 

Ádámossy Gábor. 
1878—1931. 


Lelkészi karunknak egy kiváló és nemes fajsúllyal biró tagja 
dőlt ki az élők sorából Ádamossy Gábor kövendi lelkésznek folyó 
évi november hó 20-án, 53 éves korában történt elhunytával. 
30 évig pásztorolta a reá bizott nyájat féltő gonddal, atyai szere- 
tettel. Azok közé tartozott, akik nem sokat hallatnak magukról, de 
híven és lelkiismeretesen állják a posztot, ahová a Gondviselés 
helyezte. Szerette népét s a nép is szerette őt. Csendben és Zaj- 
talanul nem régen ünnepelték hivei lelkészi szolgálatainak 30-ik 
évét. Sajnos, ő már akkor nem tudott eléggé örvendeni annak a 
nagy szeretetnek, amely minden oldalról körülvette. Éreznie kellett, 
hogy az enyészet szele süvölt fölötte abban a romboló betegség- 
ben, amely ellen az orvosi tudomány minden eszközével küzdött, 
de amelyet pusztitó munkájában feltartóztatni nem tudott. Az ara- 
nyostordai egyházkör hűségét avval jutalmazta, hogy jegyzőjévé 
választotta s e tisztét éveken keresztül nagy odaadással végezte. 
Feleségét és két kis gyermekét pótolhatatlan veszteség érte élete 
java-korában történt elhunytával. Rokonszenves egyénisége és igaz 
baráti érzülete feledhetetlen azok előtt, akik ismerték. Nyugalma 


legyen csendes! 
. V. A. 


SZE es 


Dr. Kiss Ernő. 


1868—1931. 


: 
? 


Makón iparos szülőktől származott s szerzetesi pályára indult. 
Vácon és Nagykanizsán tanárkodott, míg 1900-ban a kolozsvári 
piárista gimnáziumhoz rendelték. A következő évben a szerzet- 
rendből kilépett és unitáriussá lett s ugyanakkor a kolozsvári uni- 
tárius főgimnáziumunkhoz választották meg rendes tanárnak. Innen 
kezdve itt működött 1929 január 1-ig, amikor nyugalomba ment 
és Magyarországra költözött, ahol ez év november 9-én Alagon 
hirtelen meghalt. il 

Dr. Kiss Ernő kiváló szellemi tehetségekkel volt megáldva 
Istentől. Azok közé a tanárok közé tartozott, akik folyton tanulnak 
és ismereteiket gyarapítani igyekeznek. Ezért az ismeretek gazdag 
tárházával rendelkezett s azokat bőven osztogatta a tantermekben 
és az irodalomban egyaránt. Jó megfigyelő és könnyen felfogó 
tehetsége bizonyos konzervativ hajlandósággal párosult. Gyorsan 
dolgozott s ezért nem élhetett mindig a kellő kritikával. Kijegece- 
sedett módszerével sikeresen tudta ismereteit tanítványaival közölni, 
Irodalomtörténeti és nyelvészeti kérdésekben otthonosan érezte ma- 
gát. Küllönösen Vörösmartyt szerette. i 

Önálló művei jelentek meg Dávid Ferencről, Szemere Berta- 
lanról, Mikszáth Kálmánról. Számos cikket írt egyes lapokba, ame- 
lyek közül minket különösen érdekel Bölöni Farkas Sándorról írott 
értekezése. Olaszból is két értékes tudományos munkát fordított 
magyarra, u. m. Occoni irodalomtörténetét és Croce esztétikáját, 
Több tankönyve jelent meg. Az Erdélyi Irodalmi Társaságnak több. 


éven keresztül titkára volt. Sok oldalu működésével feledhetetlen, 
emléket hagyott maga után. V-A 

Kisfaludy Károly emlékezete.) 
(Halálának századik évfordulója alkalmából.) 
1830—1930. 


; Hullatja levelét az idők vén fája", és amint peregnek 
róla a levelek, amint tova tűnnek az évek, szebbnél-szebb év- 
fordulók váltogatják egymást, amelyek magyar szellemóriá- 
sok születésére, magyar hősök és apostolok elhunytára emlé- 
keztetik a most élő magyar nemzedéket. 

Ahol csak valamelyes otthona van a magyar művelt- 
ségnek, mindenütt hálás kegyelettel tartják számon ezeket 
az évfordulókat. Mi is csak önmagunkat becsüljük meg az- 
zal, ha az ilyen szép alkalmakat nyom nélkül elröppenni 
nem hagyjuk, hanem egyéb hívságos szórakozások helyett, 

. azoknak szentelünk egy-egy estét, akik száz esztendővel ez- 
előtt a magyar művelődés és irodalom úttörő  hőseiként 
hunytak el. 

Manapság, amikor az új magyar irodalomnak szebbnél- 
szebb alkotásaiban  gyönyörködhetünk, és a tudományok 
összes ágait magyar nyelvű  remekművekből ismerhetjük 
meg, talán nem is tudjuk eléggé méltányolni az úttörők 
munkásságát! 

Sokan nem is sejtik, hogy százesztendő távlatából szem- 
lélve, milyen megható és fölemelő látványt nyújt az a lelkes 
és kitartó küzdelem, amellyel az 1800-as évek magyarjai a 
nemzeti szellem ébresztgetésén, a magyar nyelv és irodalom 

. pallérozásán, s európai színvonalra emelésén fáradoztak! 
. Mennyi tragikus hőse, hány szent mártírja volt ennek 
a fenségesen szép küzdelemnek! Ki győzné őket száraba- 


1) A székelykereszturi unitárius főgimnázium felső tagozata javára ren- 
dezett Kisfaludy-emlékünnepélyen elmondott emlékbeszéd. 

kisfaludy Károly emlékezete. 


venni? Ki tudná azt eldönteni: , Melyik volt szebb, melyil 
dicsőbb, melyik nagyobb." 
Talán az a kőrösi Csoma Sándor, aki száz esztendővel 
ezelőtt halálos veszedelmekkel dacolva, életét áldozta rá 
hogy felkutassa az ős magyar hazát? . 
Talán az a Kazincgy Ferenc, magyar nyelvünknek az 
a halhatatlan reformátora, aki az egész világirodalomban 
páratlan méretű magyar nyelvújítási mozgalmat vezérelte é 
végrehjtotta? aa 
Talán az a Széchenyi István, az a nyughatatlan ma 
gyar, aki tétlen álmodozásából fölrázta az alvó nemzetet, § 
aki fejedelmi adományával, történelmi fenségű példájával 
megalapította a Magyar Tudományos Akadémiát? 
Talán az idősebb Wesselényi, aki a magyar színjátszást 
egy Mecaenas bőkezűségével segítette át a kezdet nehézsé: 
gein, és Erdély dicsőségére, az egész magyar művelődés ja- 
vára, az első, állandó magyar színház megteremtését bíztos 
totta? j 
Vagy talán az a Kisfaludy Károly volt nagyobb, aki a 
magyar színtársulatok működését eredeti, magyar darabok: 
kal támogatta, s aki ezelőtt száz esztendővel úgy szállt ko: 
. rai sírjába, mint a magyar vígjáték atyja és mint az újabb 
kori magyar irodalom hajnalhasadásánk egyik vezéralakja 
Sokan voltak! Külön-külön, és együttesen mind lelkes 
hősei, rajongó apostolai, vagy épen szent mártírjai voltak 
az úttörők korszakának! 
Küzdelmük történelmi jelentősége hamarosan megihlette. 
a történetíró tollát. A Genfben bújdosó Horváth Mihály 
, Huszonöt év Magyarország történetéből" címen hatalmas 
monográfiában örökítette meg a nagy idők nagy embereit, 
az érdekes és szép korszak nagyszerű eseményeit. 
5 CA ókai Mórt, minden idők legnagyobb magyar regény 
íróját pedig annyira vonzotta és lelkesítette küzdelmüknek 
regényes szépsége, hogy egyik legszebb regényével hódolt 
dicsőemléküknek. ,, És mégis mozog a, föld" című regényének. 
hősévé , Jenőy Kálmán" névvel épen Kisfaludy Károlyt 
tette. Kisfaludy Károly élete alig 42 esztendőre, irodalmi 
működése pedig 1819—1830 közt mindössze 11 évre terjedt 
És mégis ünnepelt íróvá, s különösen az ifjabb írói nemze 

Kisfaludy Károly emlékezete. 


déknek elismert vezérévé küzdötte fel magát. 1820 táján, az 
ő írói pályája kezdetén a magyar irodalom megújhodásáért 
kifejtett büzgóságának a legtöbb irodalmi műfajban már 
szép eredményei mutatkoztak. A. francia, görög, latin és né- 
. met remekművek lelkes fordítói, vagy buzgó utánzói ek- 
kor már 50 év óta végezték áldásos munkájukat, s a török- 
. német világban elárvult, elszegényedett magyar nyelvet 
gazdagabbá, csinosabbá, tömörebbé és hajlékonyabbá tették. 
Azok mellett, akik írói tehetség nélkül, inkább csak hazafi- 
ságból művelték az irodalmat, idővel olyan híres és ünne- 
pelt poéták is támadtak, mint Virágh, Berzsenyi, Csokonai 
és Kisfaludy Sándor, akik az idegen műformákat eredeti, 
magyar tartalommal és szellemmel töltötték meg. Virágh és 
Berzsenyi klasszikus ódáit a görög latin műveltségű férfiak 
olvasták büszkeséggel és hazafias lelkesedéssel. Csokonai 
Lilla-dalai és Kisfaludy Sándor regéi, meg Himfy-dalai ma- 
gyar nőinket bájolták el. E magyar költemények már. elérik 
a nyugateurópai irodalom színvonalát, s lírai és elbeszélő 
költészetünknek ma, is szép és becses darabjai. 

De a magyar regény- és novellaírásnak, s különösen a 
magyar drámatgrodalomnak Kisfaludy Károly előtt nem tá- 
madtak volt még olyam hívatott költőt, akik ezeket a műfa- 
jokat a jámbor szándékú kisérleteken felülemeljék és ma- 
radandó alkotásokkal gazdagítsák. 

A magyar színjátszás, — bár állandó otthona még nem 
volt, — nehány nemzetiesebb szellemű magyar vármegye 
támogatásával és a Wesselényihez hasonló hazafias érzésű 
nemesség pártolásával életerőre kapott, de magyar dráma- 
irodalom hiányában németből fordított gyarló színművek 
előadásával kínlódott és vergődött. 

Az 1819-ik év azonban szerencsés fordulatot hoz a magyar 
színjátszás és a magyar dráma sorsába, és egyszersmind ör- 
vendetes fordulatot hoz Kisfaludy Károly életébe is. 

Kisfaludy Károly már 31-ik évében járt, de még min- 
dig küzdött az élettel, még mindig kereste önmagát. Atyja 
akarata ellenére odahagyta a katonaságot, ahol hadi vitéz- 
ségével, bátor magatartásával már a főhadnagyságig vitte 
volt. ; 

Testvéröeccse volt az 1800-as években országosan ünne- 

Kisfaludy Károly emlékezete. 7 


pelt Kisfaludy Sándornak, a Himfy-dalok poétájának. Ká 
roly is írói és művészi hajlamokat érzett magában. Festőmű 
vésznek akarta kiképezni magát, de bátyja költői dicsősége 
állandóan ösztönözte az irogatásra is. Különösen színdara- 
bok írásával már régóta kisérletezett. Mint katona és festő 
sokat bolygotta világban, ,,s bolygó lába száz tövisre hágott." 
De a szenvedések tűzében lelke megedződött és megtisztul 
Bolyongásaiban gazdag emberismeretet szerzett; a nagy VI 
lágban sokat látott, sokat mívelődött. Bebarangolta Olasz 
földet, Bajorországot és Ausetriát. Bécsben — nyomorgása 
és nélkülözései mellett is — állandóan látogatta a színháza- 
kat, és így bőséges alkalma volt bepillantani a színi hatás 
titkaiba. : 
Ime! Milyen végére-mehetetlenek az Úrnak útai! Épen 
a szenvedések és hányódások közben szerzett tapasztalatok 
nevelik Kisfaludy Károlyt a várvavárt magyar dráma 
íróvá! 
Sok hányódás után, 1817-ben Pesten telepedett meg 
ahol olykor Kazinczy írói körével barátkozva, areképfestés 
ből tengette nyomorusággal és sok nélkülözéssel teljes nap 
jait. 5 
Egy szerencsés véletlen azonban váratlanul jobbra fo 
dította Kisfaludy Károly viszontagságos életét. A székes-. 
fehérvári vándorszíntársulat előbb Fehérváron, majd 1819 
május 83-án a pesti német színházban előadta a jóformán is 
meretlen írónak, Kisfaludy Károlynak: , Tatárok Magyar 
országon" című vitézi játékát. A hatás óriási, a lelkesedés 
bámulatos volt! A vergődő magyar színészet e sikerrel föl 
fedezte Kisfaludy Károly személyében az első hívatott drá- 
maírót. Az önmagára talált, öntudatra ébredt Kisfaludy 
pedig kedvesen fogadott darabjaival talpra állította a ma- 
gyar műsor nélkül csak tengődő magyar színészetet. 
Az első színpadi diadalt újabbak követték, s az ünne 
pelt festő-drámaíró ezentúl minden idejét irodalmi munkás 
ságra fordította. Legfönnebb üdülés, szórakozásképen tért 
vissza néha festőecsetjéhez. Lázas sietséggel dolgozott 
Gyors egymásutánban írta történeti drámáit és vígjátékait 
A. színészek mind nagyobb és nagyobb diadalokat arattak a 
Kisfaludy-drámákkal és vígjátékokkal. 1819 őszén , Kérők" 


— el 


ml 


sa 


című vígjátékát adták elő. Ez még történeti drámáinál is 


lobban tetszett.  IEinnek fényes sikere — történeti drámák 
. helyett — , főképen vígjátékok írására búzdította. Színda- 
E bjzit nyomtatásban i is kiadta. Igy is osztatlan tetszést vál- 
. tottak ki mind komoly irányú, mind víg darabjai. 
Tetszettek történeti drámáinak többnyire nemeslelkű, 


. rokonszenves és lovagias hősei. Lelkes tapsok kisérték az ősi 
. dicsőség és a magyar vitézség emlegetését. Mindenkinek 
. tetszettek azok a hazafias tárgyú darabjai, melyekből olyan 
. alapeszme súgárzott ki, hogy a derék magyar előtt még az 
. ellenség is tisztelettel hajlik meg. Mindenkit meghátottak 


darabjainak színi hatásra szánt és a kor divatja szerint való 


3 érzékeny jelenetei. Mindenki elragadtatással hallgatta a 
. színpadról elhangzó költői, lendületes és szép magyarbeszé- 


det. Történeti drámái közül maradandóbecsü, ma is értékes 
alkotása: , Iréne" e. tragédiája, melyet a Katona: , Bánk 
bán"-jával szoktak egy sorban emlegetni. 

Vígjátékai csak fokozták népszerűségét és költői dicső- 


. ségét, melyet történeti drámáival alapozott meg. 


, A silány osztrák-német bohózatok helyett végre a ma- 
gyar társadalmi élet derűs vonásait és komikus alakjait 
láthatta a magyar közönség Kisfaludy darabjaiban. Érdekes 
jelenetekben, nevettető helyzetekben, jóízű humorral mutatta 
be Kisfaludy a külföldieskedő mágnást, a latinos beszédű 


 prókátort, a nyers modorú falusi gavallért, a férjhezmehet- 


nék vén leányt és más komikus alakokat. Sok naivság, de 
sok kedvesség van vígjátékaiban. Izek közül az üde leve- 
gőjű vígjátékok közül legkiválóbbnak és különösen színpad- 
ról előadva, — legmulatságosabbnak a  , Csalódások"-at 
tartják. j 
Kisfaludy Károly szomorújátékaival úgy megríkkatta, 


§ vígjátékaival úgy megnevettette a közönséget, hogy senki- 


sem gondolhatott darabjainak gyöngéire. Mindenki csak 
azt érezte és azt látta, hogy a váratlanul feltünt drámaíró 
ért a hazafias tűz felszításához s a közönség érdeklődésé- 
nek állandó ébrentartásához! 

Színpadi dicsőségét az egykorú kritika is jóváhagyta 
és elismerte, s a ,,Kérők" óriási sikere után Kisfaludy Ká- 
roly lett az ország legünnepeltebb, legnépszerűbb poétája, 

aki bátyját, a Himfy-dalok költőjét, sőt Kazinezyt, a ma- 
gyar írói világ nagytekintélyű vezérét is népszerűségben 
hamarosan felülmulta. 

A népszerűség és dicsőség fölkelti benne a legnemesebb 
becsvágyat. Ő maga jól ismeri alkotásainak gyöngéit. Épen 
ezért hiányos irodalmi készültségét nagy szorgalommal 


igyekszik pótolni. Állandóan tanul és képezi magát. Goethe 


és Schiller mellett búzgón tanulmányozza Shakespearet. Át- 
búvárolja Kazinczynak ízlést hírdető műveit: ezekből meg- 
ismeri és későbbi alkotásaiban értékesíti a nyelvújítás ered- 
ményeit. j 

Feladatul tűzi maga elébe, hogy a magyar iródalom más 
műfajait is a nyugateurópai irodalmak színvonalát megköze- 
lítő alkotásokkal gazdagítsa, és az olvasást a mgyar nőkkel 
megkedveltesse. t 

Lelkes, fital írói nemzedék csatlakozik hozzá Pesten e 
szent cél munkálására. 

Az új magyar irodalom hajnalhasadását kivánják mun- 
kálni, és e céljukhoz híven, a műveik közlésére 1822-ben ala- 
pított szépirodalmi évkönyvnek az , Aurora" nevet adják. 
Ennek szerkesztése képezi ezentúl  Kisfaludynak — minden 
gondját. Nagyrészt ebben jelennek meg új irányt mutató, 
új műfajokat képviselő költői művei és tanulmányai. A leg- 
jobb magyar írók műveit tartálmazza az Aurorának minden 
évfolyama, s a gondosan szerkesztett, díszes zsebkönyvet a 


. közönség mindjobban megkedveli. A nemzeti szellemű, ro- 


mantikus költészet, melynek Kisfaludy és ifjú barátai bátor 
kezdeményezői voltak, páratlan hódítást tesz. Az , Aurora" 
óriási hatása következtében az irodalom irányítása Kazinczy 
kezéből mindinkább átsiklik a Kisfaludy Károly kezébe, és 
az ábrándszerű régi eszme valóra válik: Kisfaludy Károly 
Jégeljük alatt Budapest a magyar irodalom középpontjává 
ész. 

Szerkesztői és írói érdemeiért 1826-ban megkapja Kis- 
faludy a Marczybányi-Intézet jutalomdíját. Tekintélye, köl- 
tői hírneve egyre fokozódik, mert nagy sikerrel tőr útat a 
korábban nem művelt irodalmi műfajokban is. Pompás víg 
novellákat, trágikai hatású balladákat és kedves, népdal-szerű 
költeményeket ír. Lírai költészetünket olyan maradandó be- 

. Kisfaludy Károly emlékezete. 


 esű, örkké szép költeményekkel gazdagítja, mint: , Szülő- 
földem seép határa", ,, Rákosi szántó dala", és , Mohács". 

: Széchenyi eszméi Őt is meghódítják, s miközben nagy- 
szabású költői alkotásokon dolgozik,  Széchenyivel együtt 
szép terveket szövöget a magyar nemzet szebb jövőjének 
megalapozására. 

De ember tervez, Isten végez! 

1829 vége felé betegeskedni kezdett. Pusztító tüdősor- 
vadás támadta meg, s a daliás termetű, hatalmas szál ember 
1830 november 21-én épen akkor hunyt el, mikor barátai az- 
zal a hírrel akartak kedveskedni neki, hogy a M. T. Akadé- 
mia szervezői őt nevezték ki a nyelvtudományi szakosztály 
első pesti tagjának. 

A magasba ívelő, gyönyörü költői pálya, melyhez még 
annyi szép reményt lehetett volna fűzni, derékban törött 
ketté! 

De a szellemi igéret földje, — mely felé annyi lelkese- 
déssel, oly nagy bíztossággal kalauzolta a magyar irodalmat, 
— Kisfaludy Károly halálakor már észrevehetően látszott. 

Temetésekor szokatlan országos részvét tanusította, 
hogy halálát milyen nagy veszteségnek tartották, Őt magát 
pedig közönség és író-barátai milyen általánosan szerették! 

Pihenőhelyét barátai síremlékkel, daliás alakját szobor- 
művel örökítették meg; nemes szellemü költői irányának 
ápolására pedig a mai is nagytekintélyű és áldásosan mű- 
ködő Kisfaludy-Társaságot alapították. 

Legkedvesebb barátai, akik haláloságyát könnyezve ál- 
lották körül, sok dicsőséggel jártak elhunyt mesterük nyom- 
dokain. 

Vörösmartyból a magyar költészet fejedelme, Toldy Fe- 
rencből a magyar irodalomtörténetírás atyja, Bajza József- 
ből pedig az irodalom méltóságának lelkiismeretes őre, szi- 
gorú kritikusa lett. Mindhárman híven követték az Aurora- 
Kör kettős elvét, ami a Kisfaludy-Társaságnak is magasztos 
programmja lett, hogy irodalmunkat tegyük minél magya- 
rabbá, és egyszersmind minél európaibbá! Legyen irodal- 
munk tolmácsa a művelt emberiséget foglalkoztató minden 
nemes eszmének; az eszmék tolmácsolására használjon fel 
minden izléses és művészi formát; de minden magyar iro- 

Kisfaludy Károly emlékezete. 


dalmi alkotásnak legyen nemesen magyar színe, eredeti ma- 
gyar íze! 

A száz évvel ezelőtt elhunyt Kisfaludy Károly ezt az 
írói szellemet, ezt az irodalmi és művelődési programmot 
hagyta reánk örökül! 

Szent örökség, követésre méltó nemes irányzat! Az ( 
szép szavait idézem, mikor e programmra nyomatékosan rá- 
mutatok: ,, 4 mult példa legyen most, s égve honért, bízton 
nézzen előre szemünk!" 5 

Ő és társai sok közönyösséggel, hihetetlen elfogultság- 
gal szemben küzdöttek nem egyszer! Sokat nélkülöztek, so- 
kat szenvedtek, hogy a magyar színészet, a magyar nyelv 
és irodalom ügyét előbbre vigyék. Törhetetlen hit, sziklaszi 
lárd akarat, rajongó fajszeretet és ideálizmus lakozott ben. 
nük! 

Ilyen erényekkel vállalkoztak a herkuleszi feladatra. 
hogy a szellemileg tétlen, mozdulatlan magyar földet kimoz. 
dítsák sarkaiból és boldogan elmondhassák: ,,És mégis mo 
eog a föld!" 

Így jellemezte küzdelmüket említett szép regényében 
Jókai Mór is. ; 

Az én tollam talán erőtelen, talán színtelen volt emlé- 
kük méltó felidézésére, de úgy mentem magamat, mint a ra. 
gyogó tollú Jókai: ,, A szent próféták sírjánál nem kérdik 
az áldozótól, hogy mit hozott?" Mil ? 

Én magyar szívünk mélyéből fakadó hódolatot hoztam: 
áldott legyen a magyar próféták emlékezete! 

i Péter Lajos, 

Az embernek vele született természete, hogy társaságba vágyik. 
. Vérévé vált. Nem nyomja el sem egyéni fájdalom, sem nemzeti 
. szerencsétlenség. Kisarjad ismét, mint a lekaszált réten a fű. Ezért 
látunk ma is vidám arcokat, önfeledt mulatozást. Mégis, ha ilyen 
társaságba kerülök, sokszor jut eszembe az, mi történne, ha a má- 
moros hangulatba valaki belekiáltaná ezt a szót: az én népem! 
. Mint ahogyan ezelőtt száz esztendővel az ország legdaliásabb huszár- 
kapitánya: Gróf Széchenyi István be merte dobni ezt a fogalmat 
a magyar köztudatba; és nem törődött azzal, hogy megdöbbenést, 
értetlenséget, gúnyt vált ki általa. Meg vagyok győződve, hogy 
ennek a szónak sok helyről ma is csak ez lenne a visszhangja. 
Sőt, még Önöktől sem merném, mélyen tisztelt közönség, azt kérni, 
tegyék a kezüket szívükre, merjék őszintén mondani: Én az én 
népemet szeretem, ismerem, foglalkozom vele. Pedig a kisebbségi 
életben nem elég kapcsolat a népemmel az, hogy egy nyelvet be- 
szélek vele. Ebben a helyzetben fel kell kutatnunk minden olyan 
pontot, mely közelébe ér és ki kell építenünk minden olyan útat, 
amely köztünk összeköttetést teremt. 

A világrengés első lökése épen minket dobott a katasztrófa 
mélypontjára s miként egy geológiai rázkódtatásnál egymás hegyére- 
hátára torlódnak az egyes földrétegek, úgy dúlta fel a társadalmi 
rendünket és tört össze minden olyan keretet, amelyben eddig 
éltünk kedves volt, család, erkölcs, hit, otthon, stb. Hogy ebben 
a zűrzavaros állapotban egyensúlyt nyerhessünk, a békés elhelyez- 
kedést és a megfelelő életformákat megtaláljuk, olyan vezéreszmékre 
van szükségünk, amelyek népünk minden egyes tagját áthatják, 
harmóniát teremtenek közöttünk befelé és egységesen karakterizálják 
fajtánkat kifelé. Egy híres angol regényíró (Galsworthy) szemlélte 
a mai világválságot és egy hőse ajkán így nyilatkozik róla: ,A vál- 


1) Az unitárius nőszövetség előadássorozatában, 1931 november 18-án 
tartott előadás, 

tozás hullámai tajtékozva sepernek el mindent útjukban, de az el- 
következő életformák igéreteit csak akkor hozzák magukkal, ha az 
ár elvonult. Ekkor jönni fognak új emberek, akik az alkotó munkát 
felveszik, mert hajtani fogja őket egy, a változás lázánál hatalma- 
sabb ösztön: az otthonnak az ösztöne." 

Ez a gondolat mi bennünk is megfogamzott; közülünk is 
akadtak új munkások, akik az elkövetkező életlehetőségek felé ki-. 
nyújtották karjaikat, mihelyt az itéletidő elvonult felőlünk. Tapo- 
gatózásaik közben minduntalan csonkokba ütköztek. Gyökerek vol- 
tak ezek, melyek nem pusztultak el a viharban, mert életükkel 
multat és jövendőt vannak hivatva összekötni. Ilyen gyökerek 
egyike : népünk művészete. Ezt a jelentőségét felismertük és oda 
állítottuk kisebbségi életünk kialakuló életformájának egyik út- 
jelzőjéül. Mikor azonban társadalmunk egy része a fennt jelzett 
céllal és megértéssel fordult a népélet és néplélek felé, akkor ott. 
az a sajátságos tünet fogadta, hogy a nép feltartóztatlanul igyeke- 
zik a sablonos életformák után. Vajjon lesz-e erő, mely e két ellen- 
tétes irányban haladó ösztön vágányait összehajlítja. Lesz-e állo- 
más, ahol találkozhatnak s ahonnan párhúzamosan haladhatnak? 
Ismernünk kell első sorban a vezető indulatokat. Mindjárt a né- 
pét. Mi készteti őt arra, hogy olyan könnyű szívvel veti le testi 
és lelki ruházatát ? j 

A népművészet első sorban a mezőgazdasággal foglalkozó 
ember keze alatt virul ki. Ő közvetlenül él a természetben. Tüne- 
ményei és változásai telitik fantáziáját. Ezek az erők a pihenés 
csendes óráiban, mikor legtöbbje valamily mesterséget űz, átalakul- 
. nak és a keze nyomán művészetté íródnak át. Mihelyt azonban a 
földmíves ember lába alól kicsúszik a föld, munkája után nem ta- 
lálja meg a becsületes számítását és új foglalkozásba kezd, nem 
kívánható tőle, hogy a régi módon szőjje tovább hímes álmait. 
Látjuk tehát, hogy a népművészet lételének gazdasági feltételei 
vannak. Idáig kell lenyúlni, ha vissza akarjuk billenteni legalább 
élhető stádiumába. Hiszen az az akció, amely a népnek művészeti 
ténykedésén keresztül ideig-óráig kenyeret adhat, soha sem lesz 
képes a népművészet reneszánszát kivívni. Megújhodását az eljö- 
vendő idők és körülmények fogják determinálni és önmagából fogja 
kivetni azokat a zseniket, akik formanyelvének új irányát az új 
helyzetnek megfelelően megszabják. 

Azt kérdezhetjük hát: mi akkor a mi szerepünk, az intelli- 

Hol kápcsolódik életünkbe a népművészet ? 
genciáé e problémával szemben? Jelenleg valami olyasféle, mint az 
orvosé, aki betegét átsegíti a krizisen és visszaadja őt saját életé- 
nek. Nem tagadható le, hogy a népművészetünk beteg. Ez a be- 
tegség azóta kezdődött, mióta a nép nem önmagának dolgozik. 
A. háború ezt az állapotot két végleten súlyosbította: a pénzzel 
és a nyomorral. Az egyre fejlődő gyáripar olcsósága és ügynökei : 
a falusi szatócsok szintén csak romlását segítették elő. Ezenközben 
folyton sorvasztotta népművészetünket a fennt említett betegség, 
amelyet leginkább a gyomorrontáshoz lehet hasonlítani, mint ahogyan 
jóindulatú nénik és bácsik elrontják kis gyermekek gyomrát édes- 
ségekkel, úgy ártott meg népművészetünknek a sokféle felkarolás, 
beleszólás, megrendelés. A nem rég elhunyt Izabella főhercegnő 
így sóhajtott fel egy alkalommal: ,A tanár urak agyonrajzolják a 
csipkét!" Ismételem tehát, az intelligencia munkája e téren csak 
indirekt lehet és propagativ természetű. Az energiájának nagyobb 
felét épen önmaga felé kell irányítania. Önmagunkat kell előkészí- 
teni arra, hogy megértsük a szellemet, melyben népünk alkot. 
S ezt követőleg felvevői, fogyasztói kell legyünk a felesleg- 
nek, melyet ő saját szükségletén felül kitermel. Ezzel nem kö- 
vetünk el erőszakot az ízlésünkön, hiszen a háború utáni roman- 
tika a művészetben a primitivizmus lett. A legmagasabb művészet- 
nek is a nép egyszerű motivumai váltak mozgató erőivé. Nyissuk 
hát fel szívünket ez ízlés sajátosságai előtt. Engedjük át rajta, 
hogy mint fluidum járja keresztül képzeletünket és végezzen egy 
egészséges körforgást az egész magyar szellemiség életében. 

Hogy hol indulhat meg ez az átömlesztő folyamat ? Hol van- . 
nak az érintkező felületek, ahol a népművészet életünkbe kapcso- 
lódhatik ? Mindjárt az élet kezdetén: a bölcsőnél. A városi ember 
van legtöbbször arra utalva, hogy falusi dajkát vagy segítséget fo- 
gadjon a gyermeke mellé. Ha már most a háziasszony nem erőltet 
arra a falusi nőre szöőrsz-ruhát vagy fehér kötényt, az közvetlen 
marad külsejében, belsejében és ilyenkor hangzik fel gyermekeink 
bölcsője felett a dajka-mese, a népdal, a ballada. Pl. Balogh Vilma 
balladája : , Vilma, Vilma, mondd meg azt az egyet, hova tetted 
két szép árva gyermekedet? Az egyiket Duna közepébe, a másikat 
be a fekete földbe." Mennyi feledhetetlen emlék ez lelkünkben. 
Csak Petőfire hivatkozom : , Haza megyek, ölibe vesz dajkám, Az 
altató nóta hangzik ajkán: Cserebogár... stb." 

A csecsemő kort felváltja az. az idő, mikor az anya kedve 

szerint öltözteti a gyermekét, akárcsak egy babát. Belevonva :min 
denféle népies elgondolást, mert ebben a korban a gyermeke 
semmi sem hat jellmezszerüen. Ez az idő a cifra szűrök, fejkötők 
kis csizmák korszaka. Sajnos, nem használjuk ki még annyira sem, 
mint a mellettünk élő népek anyái. Ugyancsak ide tartozik a gyer: 
mekjátékok kérdése. Gyermekjáték és népművészet ikertestvérek. 
Épen ma, mikor a nyomasztó gazdasági helyzet miatt nélkülöznün 
kell a gyáripari termékeket, mennyi kedves népies ötletre van  al- 
kalom. E téren azonban szomorú tapasztalatot szereztem Magyar. 
országon. Abban az országban, ahol 20—25 évvel ezelőtt virágzás 
nak indult a játékipar a magyar ízlés alapján, ma a legelőkelőb 
12 magyar női egyesület a Magyar Asszonyok Lapjában a következő 
: S felhívást teszi közzé : , Anyák figyelmébe! Műhelyünkben elkészül 
"BÉG tek a Zsuzsuk, a Rangók, a Cingók, stb." Első percben azt se 
ége tudtam, vajjon én felejtettem-e el magyarul ? Hát van-e szükségünk 
. nekünk arra, hogy idegen vagy internacionális kreaturákat, film- 
alakokat népszerűsítsünk honleányi alapon? Hát nincsenek-e ne- 
kánk János vitézeink, magyar menyecskéink, apró csibéink, gara- 
boncás diákunk, ugrifüleseink, Akli Miklósaink, Toldi Miklósaink 
és más egyéb, szivet gyönyörködtető alakjaink ? Kérem Önöket, mi, 
erdélyi asszonyok, legyünk jobbak magunkhoz, gyermekeinkhez. 
Legyünk magyarosabbak az ízlésünkben. 

Legfontosabb időszak természetesen a művészi benyomáso 
gyűjtésére az iskoláztatások ideje. Nem ábrándozhatunk arról, hogy 
az iskolába induló gyermekeinket magyar pártás, szines csempés 

-szép épület fogadja. Legtöbbször szürke arcú, rideg épület várja 
őket. A visszataszitó külsejét azonban ezerféle módon enyhithetjük. 
Mindjárt az első csinos fedelű abc egy külön öröm lenne a gyer-. 
meknek. A szürke folyosók nemcsak szemléltető képekkel telnének 
meg, hanem ott volna a falon egy pár népművészeti tárgy is: 
kancsó, tál, varottas stb. Egyáltalán egész szellemi berendezkedé- 
sünk miért ne alapulhatna azon az elven, hogy ha a nép fiaina 
meg kell tanulni mindazt, amit az intelligens elme alkotott, ismerje 


K. meg az intelligencia is mindazt, amit a nép lelke kitermelt? A 
es tanterv bizonyos számú órákat szab ki művészeti tárgyak tanitá- 
új Sára és mereven áll őrt az ezekhez előirt szabályai mellett. Régen 
"aj is csak igy volt ez. Hajnalban kellett kelnünk, hogy megtanuljuk 
Éz ezeket az ókorbeli neveket: Assurhaddan, Asszurnazirpál, Salma- 


nassár, stb. De soha senki ki nem ejtette előttünk ezeket: Bara- 

bás Miklós, Paál László stb. De nem ösztönöznék, ha nem hin: 
nék abban a lehetőségben, hogy mindég akad egy perc vagy egy 


. negyedóra, ahol a tanitó soronkivül is felhivhatja a gyermek figyel- 


mét saját népművészete kapcsolataira, tárgykörén belül. Nyolc éves 

volt a kis lányom, mikor az iskolából hazajövet odaült a tulipá- 
nos láda mellé és azt mondta: Nem tudom elhinni, amit a tanitó 
. bácsi ítiond, hogy a legnagyobb magyar művész, Munkácsy Mi- 
hály ilyen virágokat festegetett. Rasputin kezeirásában olvastam ezt 
a" gondolatot: Ha pedig egy szikra felgyul a szivedben, nem alszik 
el soha. Vajjon nem ebben a korban gyúl fel a legtöbb szikra a 
szép iránt gyermekeink szivében? A kézimunka-oktatás, a sport, 
zene stb. órákon mindég van alkalma a tanitónak ebben a szel- 
lemben dolgozni s mégis mit látunk? Városi iskolákban a leány- 
kák falvédőt varnak sárga vászonra száröltéssel, a következő fel- 
irással : , Nincs nagyobb boldogság, mint a szerelemből kötött há- 
zasság". Alatta otromba kis fiú és leány játszadoznak a fűben s 
a nap feléjük kacsint. Pedig alig van előirt tehnika, amely alá ne 
találnánk megfelelő magyar motivumot. Ezekért a mulasztásokért 
nem akarom hibáztatni a tanerőket, csak ajánlom ezt a kérdést a 
továbbképző tanfolyamok figyelmébe. Ma már a helyzet az, hogy 
sokszor egy paraszt asszony sem tud különbséget tenni a vászon- 
nemek és a megfelelő minták között. A gyergyói leány nem szövi 
a felvevőjét, hanem egyes ünnepélyes alkalmakkor az úri nőtől kér 
népviseleti ruhát kölcsön. Ez vetette fel a szőttes bálok divatját. 
A népszerűsiítésre mindenesetre jó gondolat, de talán egészsége- 
sebb a szőttest a mindennapi életben látni. Mi, akik úgy szeret- 
jük divat terén a francia példát követni, miért nem adunk az isko- 
lás gyermekeinkre egyenkötényt szöttesből, miként azt a francia 
gyermek, még a fiú gyermek is viseli. Ez által a népművészetnek 
egy termékét be tudnám vinni a mindennapi életbe nem disztárgy- 
ként, hanem gyakorlati alkalmazásban. 

Ha az iskola ilyenformán előkészit, az életbe kilépő ifjúság 
igyekezzék összhangba hozni ezeket az ismereteit a ma uralkodó 
korszellemmel, -sporttal, vikendezéssel, kirándulásokkal stb. Milyen 
érdekessé válik pl. egy kirándulás, ha nemcsak a táj szépségeit 
keressük, hanem az összeköttetést is felkutatjuk azzal a néppel, 
amely lakja, amelynek életére a vidék minden téren befolyást gya- 
korol s e közben észrevesszük, hogy viszont maga a nép is, mint 
alakitja egy vidék arculatát a maga ténykedéseivel. Itt hivom fel 

Hol kapcsolódik életünkbe a népművészet ? 


a figyelmét ujólag az ifjúságnak a gyűjtésekre keramika, faragás, 
varrottas, csipke stbben. Olyan szépen tudnak fiataljaink elábrán 
dozni muzsikaszó mellett a műdalokon : , Ablakom, virágos abla- 
kom", vagy ,kis kertedben rózsafácska" stb. Pedig, ha eljöttek 
volna velem felfedező útra 300 kilométeren keresztül, látták volna 
hogy a Nyárád-völgyét kivéve, alig akad megénekelni való abla 
kocska, kertecske. Ez a tapasztalat adta az indítást nekem arra 
hogy az erdélyi fiatalok felkérésére a következő pályatételt ajánl 
jam: Hogyan teremtsük meg a virágos magyar falut? Kinek volna 
ez szebb kötelessége, mint a magyar ifjaknak, különösen a leá- 
nyoknak, akik mindenikének az lesz egykor a hivatása, hogy egy 
házat takaros és magyaros jellegben, szellemben vezessen. Mert 
vallom, hogy egy ház lehet nemzeti jellegű, szellemétől kezdve 
egészen a puliszka keverőig. Aki ezt nem hiszi, nézze meg — ha 
lehet oly szerencsés — lorga miniszterelnök lakását Valea de Mun 
teniben. Persze, ez a jelleg nem áradhat rikoltva szét egy házon 


son kifelé. Ezt pedig úgy érhetjük el először, ha szokásainkban 
ragaszkodunk tradicióinkhoz, amelyek rendszerint még egy szinte 
mozognak népi szokásainkkal. Pl.: ünnepi, gyásznapi, erkölcsi, 
hitbeli stb. szokások; másodszor: ha a népművészeti tárgyakat 
nemcsak diszként, hanem használati céllal olvasztjuk be háztartá 
sunkba. A himzett párnára vagy lepedőre reáfekszünk; a varrottas 
épen úgy van ott a tányértörlőn, mint a kézi táskán stb. Ekko 
találja fel az idegen a házunkban azt, amit mindig elvár tőlünk, 
magyaroktól : az eredetiséget. 

Szellemi életünk kicsúcsodása, a művészet, már régen felfe 
dezte a nép psychéjét, mint ősforrást, amelyből mindég felfrissü- 
lést nyerhet. Példa reá erdélyi irodalmunk, vagy negynevű moder 
magyar zeneköltőink, vagy hogy távolabbi példát említsünk, a 
orosz szovjetnek New-Yorkban tartott képzőművészeti kiállítása. A 
első napokban alig volt látogatója, azután egyre többen keresté 
fel, utoljára kordont kellett vonni a kiállítási terem előtt. A siker 
titka pedig az volt, hogy a művészetük visszatért a néplélek ősi 
kifejező formáihoz. Ezek mindég lenyűgőzően hatnak, valahányszor 
mesterkéletlen útakon nyilatkozhatnak meg. Ide vonatkozóan em- 
lithetem meg egy saját élményemet a segesvári országos dalos- 
versenyről. A pódiumon megjelent a szentgericei unitárius  dalkar. 
Magas vékony emberek és alig fejlett derekú leányok nemzeti vi- 


— 282 — 


" Hol kapcsolódik életünkbe a népművészet ; 


. seletben, piros szőttes mellényekkel. Egy népdalba kezdtek, amely- 
nek ütemei monoton hangokon készítették elé a hallgatóságot pro- 
dukciójukra: Mintha időt engedtek volna, hogy jól megfigyelhes- 
sük az előadókat. Az egyforma dallam egy idő multán nyugtala- 
nitóvá lett. Valami rendkivülire feszitette elő a közönség érdeklő- 
dését. Es nem csalódtunk: az eredeti magyar dallam úgy fakadt 
az egyszerű emberek ajkáról, mintha lelküknek egy darabja sza- 
. kadt volna fel. És ez a belső hatás összefolyt a külső hatással. 
Egyik a másikat egészítette ki és összeségük egy igazi művészi 
. teljesítményt adott. Elemezni, azt hiszem, maga a zsüri sem tudta 
ezt a méglepő teljesítményt, de a nekik itélt dijjal megfelelően 
tudta jutalmazni a művészetét. 

Mélyen tisztelt közönség! A mi őseink már másfélezer év 
előtt a kinai fal alól a francia mezőkig beirták nevüket vérrel és 
tűzzel a történelembe. De vajjon, ha nem lettek volna nekünk" az 
acélnál is erősebb fegyverzeteink, mint pl. népünknek művészi haj- 
landósága és azon át való asszimiláló ereje, meg tudtunk volna-e 
maradni ezen a földön ? E hajlandóságunkat áldott teherként vi- 
seli a fajtánk. Olyanok ezek a tulajdonságaink, mint az álmok ; 
akkor dolgoznak, mikor a test elfárad; csatát nyernek akkor, mi- 
dőn más oldalon csatát vesztettünk. Gondoljunk csak a kuruc- 
időkre. Rég belepte már az utolsó bujdosó lábanyomát is a dér, 
mikor az eszme még élt a dalos ajkakon. 

Vagy emlékezzünk a 18-iki eseményekre, mikor a kard ki- 
esett a kezünkből, a Gondviselés juttatott nekünk kisebb eszközö- 
. ket, amelyekkel , védhessük fajtánk érdekeit. A tollat és a tűt. 
Az erdélyi unitárius társadalom abban a szerencsés helyzetben 
van, hogy mind a toll, mind a tű elhivatott mesterek kezé- 
ben van; s e vezérek mögött bátor hadsereg és egy egészséges 
hadtápvonal áll a székelységben és a világ egyik legszinesebb kis 
darabjában: Torockó vidékében. Mikor tehát az Unitárius Nőszö- 
vetség arra a célra indul el, hogy népe művészetének tolmácsolá- 
sával magyar társadalmunkat áthassa, izlését megtermékenyitse, 
legszebb remények vannak arra, hogy ez sikerülni fog neki. Ebben 


a nemes munkájában üdvözlöm őt és szoritok vele baráti kezet. 
Dóczyné, Berde Amál, 

Dr. Gál Kelemen: Iorga oktatásügyi törvényei. Külön- 
lenyomat az Erdélyi Muzeum 7—9-ik számából. E harmincnégy 
oldalos kis füzetben behatóan ismerteti szerző azokat a törvénye- 
ket, amelyekkel lIorga új alapokra akarja fektetni egész oktatás- 
ügyünket. A törvények négy csoportba vannak osztva : 

I. A bakkalaureatusi törvény, mely ránk, kisebbségiekre nézve 
azért fontos, mert kimondja, hogy ezentul a jelöltnek kivétel nélkül 
minden tárgyból az állam nyelvén kell vizsgáznia. Tehát az olyan 
tárgyakból is, amikből eddig anyanyelvén vizsgázhatott, (természet- 
rajz, számtan stb.). E tárgyaknál csak kisegítőképpen használhatja 
a tanuló a kisebbségi nyelvet. Ilyenformán ez a törvény rosszabb 
az annyit szidott Anghelescu törvénynél is. 

II. A középiskolai törvény. Itt legfontosabb újítás a nyolc osz- 
tályu liceum visszaállítása és a kézimunka tanulás kötelezővé tétele. 


. Ez utóbbi bármilyen dicséretre méltó újítás is elvben, gyakorlatban 


kivihetetlen, mert hiányzanak hozzá a munkatermek és szakoktatók. 
Ezek nélkül pedig kézimunkatanítást bajos elképzelni. 

III. A közoktatási miniszterium átszervezése, mely különösen 
három irányban szolgál újítással: 1. egy tanácsot nevez ki a volt 
kultuszminiszterekből, 2. tanulmányi inspektorokat állít egyetemi 
tanárokból, végül 3. szervez egy olyan tanácsot, melyben a köz- 
oktatás minden fokozata képviselve lesz. : 

IV. Az egyetemek autonomiája. E részben ismertetve van 
egyebek közt bennünket, kisebbségeket érintő azon javaslata lor- 
gának, mely szerint engedtessék meg a kisebbségeknek főiskolák 
alapítása. Ezt a javaslatot azonban a törvényből egyszerüen kihagy- 
ták. Erre lorga cinikusan annyit jegyez meg: , Úgy látszik, e ja-. 
vaslattal koromat megelőztem. Várjuk meg hát, míg az idők tel- 
jessége bekövetkezik." , 


— 284 — 


Irodalom. 


Hát csak várjuk meg. Rendre elkövetkezik mindenre az idők 
teljessége. 

Addig is szerzőnek mondjunk köszönetet gondos és alapos 
. dolgozatáért. (ma.) 
,Három felolvasás az Unitárizmusról." Ilyen címen külön 
kiadásban is megjelent az a három felolvasás, melyet az U. I. T. 
1931. évi felolvasó ülésein tartottak Dr. Gál Kelemen, Vári Albert 
és Dr. Varga Béla. A felolvasások az unitárizmusnak az individu- 
álizmus-, rácionálizmus- és a konfesszionálizmushoz való viszonyát 
fejtik ki világos és könnyen felfogható módon s egyben bevilágit- 
nak az unitárius vallás szellemi mélységeibe. A szépen kiállított 
füzet, mely a , Keresztény Magvető Füzetei"-nek 6-ik számaként 
jelent meg, megrendelhető az Unitárius Iratterjesztő vagy Vári AI- 
bert tanár utján Cluj-Kolozsvár, unitárius kollégium. Ára 15. lei. 

, Székelység". Ilyen címen új képes havi folyóirat indult meg 
Bányai János szerkesztésében Székelyudvarhelyen, amelynek célja 
Orbán Balázs által székelyföld leirásában megkezdett nagyjelentő- 
ségű munka továbbfolytatása. A legkiválóbb szaktudósok állanak a 
fáradhatatlan buzgalmú szerkesztő mellett, ki az erdélyi geológiai 
viszonyoknak egyik legalaposabb kutatója és ismerője. Az eddig 
megjelent 1-ső és 2-ik szám változatos tartalmával a legszebb re- 
ményekre jogosít s olvasóink szives figyelmébe ajánljuk. 

, Református Keresztyén Dogmatika". Ilyen címen ad ki 
Dr. Tavaszy Sándor, a kolozsvári ref. teol. fakultás fáradhatatlan 
munkásságú professzora és e. i. igazgatója egy körül-belül 20 ívre 
terjedő művet. A könyv megfelelő számú előfizető jelentkezése ese- 
tén még a folyó évben megjelenik. Előfizetési ára portómentes kül- 
déssel 200 lei. Bolti ára magasabb lesz. Jelentkezéseket elfogad az 
, fiu Erdély" kiadóhivatala Cluj-Kolozsvár, Ref. Theologia. 


Szentmártoni Kálmán: , Nagy nyomoruságok a napoleoni 
háboruk után". Székelyudvarhely. Globus, 19. I. Alapos és széles- 
körű tanulmány. alapján irja le szerző a napoleoni háboruk után 
következett gazdasági, társadalmi, vallási," közoktatási stb. bajokat 
a kezünk alatt levő tanulmányban. Kiváló érdeme az is, hogy ösz- 
szehasonlitást tesz ama régi és a mai nyomoruságok között s ke- 
resi a kivezető utakat. Különösen megnyugtatólag hat az a remény- 
kedő optimista hang, mely a tanulmány végén megnyilvánul. Aki a 
jelen borujában egy kis világosság után eped, az olvassa el e vi- 
lágos és könnyen áttekinthető dolgozatot. 

Az 1931-ik év. Ez az esztendő, elképzelhetetlen gazdasági 
válságával, általános világkrizist idézett elő, amelynek pusztitó hul 
lámai közöttünk is végig hömpölyögtek. Mintha a hosszú világ: 
háború minden romboló következményét most zúditotta volna reánk 
az isteni Gondviselés! Kockán forognak magán- és közjavaink. 
Értéküket veszítették szellemi és erkölcsi kincseink. Ingadoznak 
intézményeink. És ebben az általános bizonytalanságban kínosan 
vergődik vagy tehetetlenül áll az ember, aki nem tudja, hogy minő 
meglepetést hoz a holnap. : 

Ez az általános világkatasztrófa a többi erdélyi magyar egy- 
házakkal együtt, nem kímélte a mi viharsújtotta egyházunkat sem 
Megújultak azok a gyötrő aggodalmak és kínzó gondok, amelyek. 
elődeinket bánthatták akkor, amikor a mindenéből kifosztott egyhá. 
megmentésén töprengtek; amikor a lét és nem lét nagy kérdése 
forgott a kockán. Fájó szívvel és könnyes szemmel kell néznün 
hogy ez a veszedelmes világáradat miképen mossa fokozatosan alá. 
századok óta féltve őrzött intézményeinket, amelyekről azt hittü 
hogy megingathatatlan kősziklára vannak építve. Nem mutatkozik. 
sehol egy mentő kéz, hiábanvaló a vezetők bölcsessége — az ára- 
datot útjában semmi.fel nem tartóztathatja, ha csak az isten 
Gondviselés különös módon meg nem világosítja útunkat. 

Ami a jövőt még kilátástalanabbá teszi, az az, hogy még 
ebben a nagy égésben sem tudunk egymásra ismerni és egymás; 
megtalálni. Kicsinyes torzsalkodások, személyi és helyi érdekű 
ellentétek, felelőtlen gyanusítások fogyasztják azt az erőt, amelynek 
minden parányára, közös ügyeink védelmezésében, szebb jövendőnk 
kialakításában olyan elengedhetetlen szükségünk volna. Ha ez 
fenyegető veszedelem sem tudná egybe terelni a nyájat, akkor 
méltán olvassa fejünkre az Úr a maga ítéletét : , Megmérettél és 
hiányosnak találtattál. " Í $ 

Súlyos gondok és nehéz aggodalmak előzték meg a múlt é 
Főtanácsunkat is. Ez az esztendő nem hogy enyhitett volna vala- 
mit a helyzeten, hanem még nehezített. Kérjük azért mindnyája 
a mi jó Istenünket, hogy ajándékozzon meg az unitárius egység 
nek, a tárgyilagos ítéletnek és a bölcsességnek lelkével ! 

. — Dr. Gál Kelemen ünneplése. Meleg és bensőséges ünnep- 
lésben részesítette folyó évi november hó 22-én a kolozsvári uni- 
tárius kollégium tanári kara és ifjúsága Dr. (Gál Kelemen tb. 
igazgatót abból az alkalomból, hogy 40 évi szolgálat után, melyből 
25-öt, mint igazgató töltött, saját kérésére nyugalomba vonult. 
.Gálfy Zsigmond emelkedett hangú beszédben méltatta az ünnepelt 
tanári, igazgatói és egyházi működését. Dr. Abrudbányai Géza 
ügyvéd a régi tanítványok, , ifj. Nagy Zoltán VII. g. o. tanuló a 
mostani ifjúság nevében köszöntötte meleg szeretettel. Az ifjúság 
szépen sikerült ének- és zeneszámok előadásával fejezte ki háláját 
és tiszteletét. Dr. Ferencz József isk. felügyelő-gondnok záró sza- 
vaiban fejezte ki azt a reményét, hogy Dr. Gál Kelemen a tanári 
munkásságtól való megválás után nem nyugalomba megyen, hanem 
nagyobb tereti kap, hogy értékes irodalmi munkásságát még na- 
gyobb mértékben folytassa. Végül a püspök úr fejezte ki egyhá- 
zunk elismerését. Dr. Gál Kelemen meghatottan mondott köszöne- 
tet a szives üdvözlésekért és búcsuzott el kartársaitól és az ifjú- 
ságtól. Este közelebbi ismerői és barátai közös vacsorára jöttek 
össze, ahol szellemes pohárköszöntések alakjában hangzottak el 
kedves megemlékezések az ünnepelt életéről és működéséről. 

Itt említjük meg, hogy megelőzőleg, november 7-én, Kolozs- 
vár magyar társadalmának a színe-java rendezett a Dr. Gál Kele- 
men tiszteletére társasvacsorát, melyen az egyházak, a magyar párt 
vezetői, valamint kartársai és nagyszámú tisztelői méltatták sok 
oldalú munkásságát. Az elhangzott beszédekre Dr. Gál Kelemen 
válaszolva, hosszas tanári pályáján szerzett tapasztalatairól számolt 
be, amelyben az ifjabb tanári nemzedéknek is irányt mutatott. 


Szentiváni Mihály-emlékünnep. A kolozsvári főgimnázium 
ifjúsága sikerült ünnepélyt rendezett november 29-én a kollégium 
dísztermében a korán elhunyt székely népies költő emlékezetére. 
Neve bár a feledés homályába veszett volt, de szelleme élt azok- 
ban a bájos versekben és népdalokban, amelyek 100 esztendő 
után még most is élnek népünk ajakán. Krizával együtt egyik fő- 
munkatársa volt a , Remény" c. zsebkönyvnek, mely a maga korá- 
ban olyan szép sikert aratott. Ujabb időben irodalmi körökben 
mind többen foglalkoznak vele s méltatják költészetét. Horváth 
János , Erdély Petőfijé"-nek nevezte. Ifjúságunk is nemes dolgot 
cselekedett emléke felújításával. 

Károlyi Gáspár Református Irojalmi Társaság alakult. 
Az Erdélyi és Királyhágómelléki Református Egyházkerületek okt. 
1—4. napjain VIII-ik nagyhetüket tartották Nagyváradon. A nagy- 
hét programján az egyház szociális feladatai kerültek megvitatásra. 
E mellett maradandó emléké lesz az utolsó napnak, amelyen meg- 
alakitották a , Károlyi Gáspár Református Irodalmi Társaság"-ot, 
melynek feladata a református írók tömörítése és az egyház szol- 
gálatába állítása. Az alapszabályok tárgyalása közben azt is ki- 


B 


mondották, hogy a Társaságnak sem unitárius, -sem lutheránus 
tagjai nem lehetnek, mivel már a címe tisztán református jellegét . 
fejezi ki. 
. Meghivó. Az Unitárius Irodalmi Társaságnak 1931 decembe: 
hó 12-én délután !"/.3 órakor Kolozsvárt az Unitárius Kollégium 
VI. oszt. tantermében gyűlése lesz, melyre a tagokat és érdeklődő- 
ket meghivja az elnökség. j 


Kérelem. Tisztelettel kérjük olvasóinkat, hogy amennyiben 
olyan szorványban lakó unitárius hivünkről tudnak, aki lelkészi gon- 
dozásban nem részesül, azt akár szerkesztőségünkhez, akár az 
E. K. T. irodára bejelenteni sziveskedjenek. a: 


vasztó szele sodorta magával s vele a szülők és testvérek annyi szép reménye 
szállott a sírba. Koporsóját nemcsak a bánatos szülők és szerető testvérek 
könnyei öntözték, hanem az egész község lakói is őszinte részvéttel állották 
körül. Boros Jenő székelykereszturi tanár testvérét gyászolja az elhunytban. — 
Id. Derzsi Lajos nyugdíjas tisztviselő, életének 81-ik, boldog házasságának 
54-ik évében, november 4-én rövid szenvedés után Kolozsvárt meghalt. Sok 
küzdelem, lemondás és önfeláldozás árán, szerény viszonyok között egy népes 
családot tartott és gyermekeket nevelt, akik az unokák és dédunokákkal 
együtt szeretettel vették körül életében, halála után pedig áldják emlékét. — 
Ozv. Nagy Mózesné sz. Bekő Judith, unitárius lelkészné, 81 éves korában, — 
melyből házasságban 31, özvegységben 29 évet töltött, november 6-án Szé- 
kelykereszturon meghalt. Egy megpróbáltatásokban gazdag, de a hitben és 

istenfélelemben kifogyhatatlan élet zárult be e földön. De hisszük, hogy 
hűsége jutalmát elveszi amaz igaz bíró kezéből, kit oly igazán szolgált, mint 
papné és családanya. Jó gyermekek és unokák áldják feledhetetlen emiékét. 
Nagy Béla segesvári lelkész édesanyját veszítette el az elhun ban. — 
Dr. Erdődi Endre orvos életének 67-ik évében november hó 7-én Szová- 
ton jobblétre szenderült. Jeles tehetségekkel volt megáldva Istentől. Már gimn. — 
tanuió korában előszeretettel foglalkozott az orvosi tudományokkal, amelye-. 
ket későbben nemcsak elsajátitott, hanem sikerrel alkalmazott szenvedő ember- 
társai javára. Szerény és zárkozott életet élt. Szorgalma és igénytelen sze- 
rény élete szép földi vagyon birtokosává tette, amelyre nézve nemes szán- 
dékai voltak. Kár, hogy hirtelen bekövetkezett halála miatt meg nem való- 
sithatta. Legyen csendes nyugalma! — Martonosi Gálffy János, szölészeti és 
borászati főfelügyelő, a Magyarországi Unitárius Egyház Igazgató Tanácsá- 
nak tagja, életének 63-ik, boldog házasságának 31-ik évében, súlyos szen- 
vedés után, november 25-én, Budapesten elhunyt. Az egyszerű székely fiú 
szorgalma és tudása révén szép társadalmi állást vivott ki magának. Hosszú 
ideig, mint a nagyenyedi vincellér iskola igazgatója működött, amely idő 
alatt szoros kapcsolata volt az erdélyi legkiválóbb családokkal, Hosszas 
lelki tusakodás után repatriált Magyarországra, hol pályáján tovább ha- 
ladt s Egerben lakott, de lelke állandóan a Székelyföld bércei közé vá- 

gyott. Pontos tisztviselő és nemeslelkű, igaz barát volt, Felesége és há- 


rom EÁ Ládd mellett mi is kegyelettel örizzük emlékét, Nyugalma legyen 
csendes 3 

